Valensija do brejka, Srbi dobri! | Double - Double\nValensija do brejka, Srbi dobri!\nKošarkaši Valensije pobedili su Real Madrid u rezultatom 93 – 89 i tako načinili brejk u polufinalnoj seriji Liga Endesa.\nMeč je obilovao uzbuđenjima, preokretima i na obe strane se igralo u velikim serijama. Valensija je kraj 1. četvrtine i u prvoj polovini druge napravila seriju 19 – 2 i došla do 41 – 22. Real je prvo prednost istopio na jednocifrenu, a zatim i krajem treće deonice došao u sam egal.\nMadriđani su u jednom momentu potpuno preokrenuli meč i poveli 79 – 75, ali tada Valensija preko Van Rosoma i Dubljevića uzvraća serijom 11 – 0.\nNajuzbudljiviji deo meča bilo je poslednjih 110 sekundi u koje je Valensija ušla sa + 10, a na kraju je jedva iščupala pobedu zahvaljujući promašaju Rejesa iz otvorene pozicije.\nNajefikasniji igrači u dresu Valensije su bili pomenuti Dubljević sa 18 poena, Nedović sa 14 i Van Rosom sa 13 poena. U Realu se istakao Ljulj sa 28 poena ( 7/17 za 3 ) i Rejes sa 17 poena.\nOpšti utisak meča je da je trener Valensije Karles Duran taktički nadmudrio kolegu sa klupe Reala Pabla Lasa i da je čestim promenama tipova odbrane kao i mešanjem čuvara dosta zbunio napad Reala. Sa druge strane, Madriđani su se ispucavali, šutirali uglavnom za 3 poena ( odnos šuteva za 2 i za 3 : 27/40 ) i na kraju na taj način i položili oružje za brejk ekipe srpskih internacionalaca Nedovića i Lučića.\nNedović i Lučić su odigrali odlične partije, svaki na svom delu terena. Lučić je bio odličan u odbrani, nekoliko puta je potpuno neutralisao Rudija Fernandeza ( samo 6 poena ) i bio je prisutan u odbrani. Nedović je bio ključni čovek Valensije u naletu od 19 – 2, ali je na kraju meča mogao biti najveći tragičar. Srljao je iz greške u grešku: prvo je faulirao Ljulja pri šutu za 3 poena ( Ljulj dao 3+1 ), zatim se u sledećem napada zabio u defanzivce Reala i izgubio loptu, a pred sam kraj je promašio najpre otvorenu trojku, a zatim i 2 slobodna bacanja koja su mogla Valensiju koštati poraza. Međutim, i pored problematična poslednja 2 minuta Nemanja Nedović je uz Van Rosoma i Dubljevića bio najzapaženiji pojedinac u Valensiji.\nOvim brejkom je Valensija došla u situaciju da pobedama u svojoj dvorani zatvori seriju sa favorizovanim Realom.\nVažno je napomenuti i da je rotacija “Slepih miševa” bila skraćena zbog povreda dva bitna igrača Lončara i Ribasa.


POSLEDNJI DETALJI ŽELJKA RUTOVIĆA: Preživeo VIDIMO SE U ČITULJI, pa živeo miran, porodičan život! Nikad osuđivan (VIDEO) (FOTO) | DNEVNE\nFoto: Facebook/Mirjana Rutovic\nU braku sa bivšom misicom i nekadašnjom učesnicom Farme Mirjanom Božović dobio je ćerku Kristinu i sina Ognjena\nŽeljko Rutović (55), beogradski biznismen, jedan je od retkih preživalih iz kultnog filma “Vidimo se u čitulji”. Rutović je osumnjičen da je sinoć u Hotelu “Prag” ispalio pet hitaca u Predraga Rankovića Peconija (55), i teško ga ranio, nakon čega je pobegao.\nPolicija traga za njim. Iako se njegovo ime pominje i u “Beloj knjizi” on ni dan danas nema nijednu jedinu mrlju u karijeri, nikad nije osuđivan i važi za uspešnog i ozbiljnog biznismena.\nNakon epohe “Vidimo se u čitulji” (film je snimljen 1994. godine, a baziran na knjizi “Kriminal koji je izmenio Srbiju”) Rutović se “primirio” i počeo da vodi miran porodičan život. Iako nikada nije osuđivan, u medijima je opisivan kao “opasan momak”, a ubrzo nakon filma povukao se iz javnosti i posvetio porodici.\nU braku sa bivšom misicom i nekadašnjom učesnicom Farme Mirjanom Božović ima troje dece, sina Ognjena i blizance Radmilu i Vasilija.\nŽeljko Rutović za kojeg se Mirjana udala u novembru 2013. godine, vlasnik je hotela, kockarnica i lanca brze hrane, i iz prethodnih veza i brakova ima petoro dece. Bio je vlasnik kockarnice u elitnom ruskom turističkom gradu Sočiju.\nFilm sadrži delove intervjua koji su vođeni sa kriminalcima i policijom iz ’90-ih godina, a jedan od aktera koji se pojavljuju jeste i Rutović. On se tada vodio kao član zvezdarskog klana koji je u filmu priznao svoje poslove sa ukrajinskom mafijom, ali govorio i o pametnom načinu poslovanja.\n– Mi smo takvi ljudi, kompleksaši. Borimo se za neko ime, borimo se za neku bezbednu vlast. Da imamo interese, ja bih to shvatio – govorio je 1994. u filmu “Vidimo se u čitulji” Rutović.\nU to vreme imao je 31 godinu. Nikada nije krio da ima burnu prošlost, ali nikada nije osuđivan. Jedan je od retkih koji se upustio u poslove sa ukrajinskom mafijom.\n– Kod njih je sve drugačije, od prosjaka, do načelnika policije, svakom se da deo zarade. Sve je drugačije, sve se zna – pričao je Željko tada.


Pozivamo vas da sjutra u holu škole, u periodu od 13 do 14 sati zajedno obilježimo 14. februar!\nO B A V J E Š T E NJ E - Ujedinjeni svjetski koledži\nUjedinjeni svjetski koledži, u saradnji s Ministarstvom prosvjete, dodijelili su dvije stipendije za školovanje (III i IV razreda gimnazije/srednje škole) u školskoj 2020/2021. i 2021/2022. godini.\nGimnazija „Slobodan Škerović” može predložiti dva učenika. Za dobijene stipendije mogu konkurisati učenici drugog razreda koji žele da III i IV razred završe na nekom od Ujedinjenih svjetskih koledža (Italija ‒ Duino i BiH ‒ Mostar).\nObavještavaju se zainteresovani učenici da prijave mogu predati školskom pedagogu najkasnije do 24. februara 2020. godine do 18 sati.\nKomisija koju čine članovi nastavničkog kolektiva razmotriće prijave kandidata i izvršiti izbor dva učenika za dalji proces selekcije koju vrši kompetentna služba Ministarstva prosvjete.\nZa sve dodatne informacije o uslovima konkursa pogledajte website i zvaničnu Facebook stranicu Gimnazije „Slobodan Škerović” ili se obratite školskom pedagogu.\nVolonterski klub Gimnazije „Slobodan Škerović“ u utorak, 11. februara, obilježiće Dan sigurnog interneta, petu godinu zaredom.\nOpširnije: DAN SIGURNOG INTERNETA\nOBAVJEŠTENJE – DRŽAVNO TAKMIČENJE ZNANJA\nObavještavamo vas da će se Državno takmičenje znanja za školsku 2019/2020. godinu održati u nedjelju, 23. februar 2020. godine na Ekonomskom fakultetu u Podgorici.\nOpširnije: OBAVJEŠTENJE – DRŽAVNO TAKMIČENJE ZNANJA\nTim iz Laboratorije inovacija za mlade “Kreaktivator”, u saradnji sa Crvenim krstom Crne Gore, održaće radionicu prve pomoći 8. 2. 2020. godine u galeriji naše škole u periodu od 12h do 14h.\nPredstavnici Vojske Crne Gore će u ponedjeljak, 10. februara, u 12.45 sati (biblioteka škole) organizovati prezentaciju mogućnosti obrazovanja na inostranim vojnima akademijama, kao i Ljetnjeg vojnog kampa za mlade.\nNVO Sociološki centar Crne Gore, uz podršku Ministrastva odbrane, realizuje projekat „Vojni poziv − prilika za mlade“.


2022 Stelios – Memories travel\nje udaljena je oko 250m od plaže, u neposrednoj blizini crkve.\n•Dete od 0-12 godina starosti mora imati svoje sedište (ne može se prevoziti u krilu).\n•Cena autobuske karte u jednom pravcu se umanjuje od cene povratne karte za odrasle -20€, za decu do 10 godina -10€.


Bojanić: Pozitivna je pred gašenjem - Vijesti.me\n"Ne mislim da Pozitivna u ovakvom sastavu nema budućnost. Mislim da je stranka pred gašenjem, na aparatima..." Edit\nVijesti online 16. oktobar 2014, 21:52 ažurirano 17. februar 2019, 06:39\nPozitivna Crna Gora nema budućnost i ta partija je pred gašenjem, kazao je sada bivši potpredsjednik stranke Mladen Bojanić.\nBojanić kaže da će sa članovima koji su isključeni iz Pozitivne, nastaviti političko djelovanje, nije isključio, ali ni najavio novu partiju i kazao da ne razmišlja o prelasku u Demokratski front.\n"Ne mislim da Pozitivna u ovakvom sastavu nema budućnost. Mislim da je stranka pred gašenjem, na aparatima, i u narednim danima vidjećete da od te partije nema ništa", kazao je Bojanić gostujući u emisiju "U centar", Televizije Crne Gore.\nOn je podsjetio da su danas podnesene ostavke u nikšićkom Opštinskom odboru Pozitivne, te da će se takav trend, kako tvrdi, nastaviti u još nekim gradovima.\nBojanić kaže da ga je iz Pozitivne isključio Glavni odbor koji je mijenjan tokom sjednice. Ističe da je jedini način da se taj proces zaustavi bio fizički, što kako kaže, nijesu željeli.\nOn je pojasnio da je između prve sjednice GO i nastavka povećan broj članova, što je Darku Pajoviću omogućilo da dobije podršku da ostane na funkciji predsjednika partije.\n"Kada neko brutalno dovede osam ljudi i kad sa prekinute sjednice 13. jula poveća za osam broj ljudi do nastavka sjednice, na nelegitiman način, ja ne mogu reći da se osjećam prevarenim", kazao je Bojanić.\nOn tvrdi da Pajović nije imao podršku sedam opštinskih odbora Pozitivne Crne Gore. Bojanić kaže i da nije "izgubio bitku", među članstvom Pozitivne.\n"Apsolutna je laž da je većina članstva Pozitivne Crne Gore na strani njenog lidera Darka Pajovića", saopštio je Bojanić.\nOn je saopštio da će sa članovima koji su isključeni iz Pozitivne, nastaviti političko djelovanje.\n"Dugoročno ovo je dobro što se desilo, koliko god bilo neprijatno. Mi sa takvim ljudima više ne možemo da djelujemo. Naćićemo neko rješenje, kako najefikasnije da djelujemo. Cilj je isti - stvaranje jedne demokratske Crne Gore i opozicione stranke", poručio je Bojanić i dodao da se razgovara i o formiranju političkog kluba u Parlamentu.


Foto: Jelena Đurđević | Minus puni prihvatilište za beskućnike\nAnja Matarugić 28.01.2019 07:20\nDirektor tog centra Vinko Lolić kaže za "Nezavisne" da je uvijek zimi veći broj korisnika.\n"Ali, bez obzira na povećan broj korisnika, nikada nikoga nismo odbili", kazao je Lolić.\n"Ljudi dolaze sa raznim problemima. To su najčešće lica sa društveno neprihvatljivim ponašanjem, alkoholičari i lica koja uvijek izaberu ulicu. Ponekad se srećemo sa ljudima koji su nekada imali sve, a već sljedećeg trenutka su na ulici. Te tužne ljudske priče svima slamaju srca", rekla je Jukićeva za "Nezavisne".\n"U situacijama kada nam dođe NN lice, moramo istražiti ko je, odakle je i da li ima srodnike, a to nekada traje dugo i u tom slučaju oni moraju da ostanu dok god se ne utvrdi identitet. Tada se ili vraćaju porodicama ukoliko ih imaju ili u ustanovu ako su tu ranije živjeli. Oni bez podrške porodice ili sredstava idu na trajni smještaj", objasnila je Jukićeva.\n"Neću lagati, volim da šetam, ponekad čak i prosim za cigare. Ovdje mi je sada lijepo i svi se fino odnose prema meni", kazala je ona.\nInače, prihvatna jedinica za beskućnike u sklopu Gerontološkog centra u oktobru prošle godine dobila je novo, savremeno ruho, ali svoju namjenu nije promijenila - i dalje je utočište za one koji nemaju svoj dom.\nGerontološki centar Banjaluka Beskućnici Hladnoća


5 razloga zbog kojih nezaposlenost nije tako strašna | Edukacija\nBilo da ste upravo počeli da studirate ili ste do nedavno imali posao, ako ste u dvadesetim godinama života, verovatno ćete biti nezaposleni neko vreme.\nOvo ne treba da zvuči pesimistično jer ćete ubrzo shvatiti da se radi o veoma posebnom osećaju slobode koji je mnogo više oslobađajući nego što ste mislili.\nTo je vreme kad možete da se posvetite sebi i imate razne mogućnosti. Imajte ovo na umu ako vas muče svakodnevne brige kao što su računi, kirija, poslovni status itd.\nMožda ćete otkriti nešto o sebi što inače ne biste mogli radeći puno radno vreme.\n1. Niko vas ne nadgleda\nSigurno znate onaj osećaj kada vam je dosadno na poslu pa otvorite Fejsbuk ili upalite neku igricu i odjednom naiđe šef…to se nikome ne sviđa.\nUživajte u slobodnom vremenu kod kuće gde vam niko ne stoji iza leđa i stalno prati šta radite. Ništa nije tako lepo kao sloboda da radite šta god želite.\n2. Porodica i prijatelji će uvek biti uz vas\nAko ste u depresiji jer ne možete da nađete posao ili ste ga upravo izgubili, ne brinite. Uvek će se naći neko ko vam je blizak i ko će vam pomoći da to prebrodite. Na vama je samo da se držite tih ljudi i ne izgubite nadu.\n3. Možete da putujete\nAko ste bili dovoljno pametni da sačuvate nešto para, najbolji način da ih potrošite je da putujete. Za ovo nećete imati vremena kad budete radili. Radi se o veoma posebnom iskustvu koje može da vam promeni život, tako da nema razloga da čekate.\nAko nemate dovoljno novca da putujete u inostranstvo uvek možete naći neki zanimljiv grad u vašoj zemlji. Možete čak i u vašem gradu lepo da se provedete. Idite u šetnju, provozajte bicikl, posetite neki novi deo grada. Putovanje će vas definisati, nezaposlenost je samo prvi korak ka novoj avanturi.\n4. Steknite novu veštinu, poboljšajte CV, nađite hobi\nMožda ste dobili otkaz jer niste dovoljno kvalifikovani. Možda ste se previše trudili i niste bili nagrađeni. Šta god da je, vreme je da naučite nešto novo.\nUvek postoje neki zanimljivi projekti koji će vam dobro izgledati u CV-u. Suočite se sa novim izazovima, bićete veštiji u poslu i ljudi će to primetiti. Idite na novi kurs, pridružite se nekoj organizaciji, možete samo napredovati.\nMnogi ljudi izgube kontakt sa prijateljima dok rade. Sad je pravo vreme da se javite prijateljima koji vam znače nešto u životu.\nPišite im, zovite ih, nađite se na piću. Mnogima će se svideti što mislite o njima. Ako vam nezaposlenost kvari raspoloženje, druženje sa prijateljima će to popraviti.\nDo sada ste već shvatili da nezaposlenost nije kraj sveta. Nastavićete život, menjaćete se i postati sve bolji i bolji.


Vesti online / Sport / Košarka / Janković vodio Partizan do nove ubedljive pobede\nPartizan je nastavio da pobeđuje i održao maksimalan učinak u Superligi – 8/8.\nOvo je bila druga ovosezonska pobeda crno-belih protiv Dinamika, pošto su u prvom meču, na svom parketu, slavili pobedu rezultatom 96:58.\nIzabranici Andree Trinkijerija su obezbedili prvo mesto Grupe B pred odlazak u plej-of srpskog nacionalnog prvenstva.\nMeč je praktično rešen u prvoj četvrtini, jer su crno-beli taj period igre zavrili sa čak +18 – 35:17.\nPrednost gostiju je rasla tokom drugog kvartala i u jednom trenutku iznosila i 24 poena viška.\nVišestruki prvak Srbije je pojačao ritam u trećoj deonici i taj deo igre rešio u svoju korist (25:17) i povećao prednost na preko 30 poena, a Dinamik je do kraja uspeo da ne dopusti rivalu da dodatno poveća prednost.\nUbedljivo najbolji u dresu Partizana bio je Stefan Janković sa 21 poenom i pet skokova. Ognjen Jaramaz je dodao 12 poena, jedan više od Markusa Pejdža, a obojica su imali po tri asistencije.\nSa druge strane po 12 poena ubacili su Danilo Kutlešić i Mirko Đerić, dok je jedini preostali dvocifreni bio Petar Rakićević sa deset.\nU narednom kolu Partizan dočekuje Novi Pazar, dok Dinamik ide na gostovanje Mega Bemaksu. Oba meča su na programu 26. maja.\nKOŠARKA Partizanu trebalo dodatnih pet minuta da savlada Dinamik\nKOŠARKA Pejdžu polomljen nos protiv Pazara (FOTO)


Iran potvrdio nastavak nuklearnih aktivnosti - Klix.ba\n9.1.2006. u 12:45\nIran je u ponedjeljak potvrdio da će nastaviti svoje nuklearne aktivnosti, što bi moglo osnažiti poziv da Islamska Republika bude prijavljena Vijeću sigurnosti radi mogućih sankcija.\n"Iran će danas nastaviti istraživanja nuklearnog goriva, kako je i predviđeno", izjavio je vladin glasnogovornik Gholamhossein Elham na konferenciji za novinare u ponedjeljak ujutro, javio je Reuters.\nEvropski i američki zvaničnici tvrde da bi ako Iran nastavi s tim potezima, diplomatski napori na rješenju spora mogli biti ugroženi i da bi to moglo dovesti do prijavljivanja Teherana Vijeću sigurnosti radi mogućih sankcija.\nDirektor Međunarodne agencije za atomsku energiju (IAEA), Mohamed ElBaradei, izjavio je televizijskoj mreži Sky News u intervjuju koji je obvjavljenom u ponedjeljak da svijetu "ističe strpljenje s Iranom".\nAustrijska ministrica vanjskih poslova Ursula Plassnik, čija zemlji predsjedava Evropskom unijom, izjavila je kako je iranska odluka "pogrešan korak u pogrešnom pravcu i predmetom je ozbiljne zabrinutosti".\nIran insistira na tome da su njegove ambicije isključivo miroljubivce i tvrdi kako ima pravo obogaćivati uran na vlastitom tlu.\nEU i SAD podržale su plan koji je iznijela Moskva da Iran obogaćuje uran u Rusiji, koja bi dala uvjeravanja da je uran obogaćen samo do nivoa koji se može koristiti za proizvodnju energije, a ne za proizvonju nuklearnih bombi.\n"Uklonit ćemo pečate i objavljujemo kako smo spremni početi istraživanja od ponedjeljka", izjavio je u nedjelju na konferenciji za novinare glasnogovornik ministarstva vanjskih poslova Hamid Reza Asefi.\nIranski predsjednik Mahmud Ahmadinedžad u ponedjeljak bi trebalo da održi svoju prvu veliku konferenciju za novinare otkako je preuzeo dužnost u augustu.\n09.01.2006. u 13:00\n09.01.2006. u 12:25


"Milan ima obavezu širenja prijateljstva" • RTK\n"Milan ima obavezu širenja prijateljstva"\nEkipa Milana je na Kosovo i zbog prijateljskog meča sa Feroniklom doputovala je u skoro najačem sastavu, pre svega u cilju uigravanja sastava za početak šampionata. Ipak jedan od legendi kluba, proslavljeni prvotimac Franko Barezi ističe da tako veliki klubovi, poput Milana imaju obavezu širenja prijateljstva ne samo u regionu nego i šire.\n"Drago mi je da smo danas na Kosovu, jer sigurno znam da ovde imamo veliki broj navijača. Uostalom slika ispred hotela po našem dolasku to i potvrđuje. Obaveza kluba je da širi prijateljstvo i da bude svuda prisutan, pre svega zbog velike armije navijača koja nas podržava. Prijatno se osećamo na Kosovu i znam da će večeras gledaoci uživati u fudbalskoj predstavi", rekao je Franko Barezi na veoma posećenoj konferenciji za novinare.\nČlan uprave "rosonera" i dugogodišnji prvotimac Danijel Masaro je istakao da je za strušni štab Milana ovo još jedna dobra prilika da se ekipa što bolje uigra i neki novi igrači priviknu na sistem igre. Ujedno on veruje da su ovakvi događaji najbolja promocija fudbalskog sporta.\n"Ispred nas je još jedan pripremni meč koji smo shvatili veoma ozbiljno, jer se pripremamo za početak prvenstva. Prijatelji smo sa kosovskim klubovima jer znamo da je na ovom prostoru uvek bilo dobrih igrača, a neki od njih i sada igraju u italijanskim klubovima. Uostalom potvrda toga je i činjenica da naš klub svake godine na Kosovu organizuje fudbalski kamp u potrazi za novim fudbalskim nadama", istakao je Danijel Masaro.\nPrijateljska utakmica između Feronikla i Milana igra se večeras od 20 sati i 45 minuta na gradskom stadionu u Prištini.


Ramić: Investitori žele zaštititi svoja ulaganja na efikasan način – Biznis.ba\nobjavljeno 29. sep 2018. u 09:10 29. sep 2018.\nČetvrti Sarajevski dani arbitraže bit će održani 24. oktobra, a glavni fokus ovogodišnje konferencije je investiciona arbitraža, sa naglaskom na praktične aspekte postupka, infrastrukturne projekte, FIDIC standardne ugovore i pravni okvir Bosne i Hercegovine za investicije i koncesije.\n– Uistinu nam je čast da je Sarajevo domaćin ovako renomirane konferencije na kojoj će učestvovati najveća i najeminentnija imena i advokatske kancelarije, kao što je Baker i McKenzie, velika svjetska advokatska kuća koja zapošljava više od četiri hiljade advokata, zatim Andreas Reiner i Partneri iz Austrije, Ljubljana Arbitration Center iz Slovenije. Svakako moramo navesti i neke domaće renomirane partnere konferencije, kao što su advokatska kancelarija Marić and Co. iz BiH, Advokatska kancelarija Stevanović, Vijeće stranih investitora (FIC), GIZ, advokat Emir Sudžuka i B2Kapital d.o.o, te mnogi drugi – izjavila je Feni advokatica i projekt menadžerica Udruženja ARBITRI Armela Ramić.\nPosebna pažnja, kako je dodala, bit će posvećena investicionoj arbitraži s obzirom da je BiH učesnica više arbitražnih postupaka pred međunarodnim centrima, a vrijednost tih sporova procjenjuje se na 1,6 milijardi KM. Samim tim, kako je kazala Ramić, potrebno je i korisno da strani i domaći stručnjaci razmijene svoja iskustva u toj oblasti.\nTema konferencije je “Investiciona arbitraža u Bosni i Hercegovini – naučene lekcije i put naprijed”. Ramić je dodala da BiH u suštini nema toliko iskustva kada je riječ o arbitražnim postupcima. Nekoliko tih postupaka je u toku pa se ne trenutno ne može govoriti o njihovom uspjehu ili neuspjehu, a jedini spor koji je završen i koji smo nažalost izgubili, jeste onaj između austrijskog “Strabaga” i BiH.\nUdruženje ARBITRI je stručna nevladina organizacija čiji je cilj izgradnja i jačanje stabilnog sistema alternativnog riješavanja sporova u BIH što podrazumijeva arbitražu, medijaciju i mirenje.\n– Mi u suštini savjetujemo i samim investitorima, kao i kolegama advokatima da ugovaraju arbitražu, odnosno arbitražne klauzule ugovora. Smatramo da se strani investitori mogu privući u našu državu upravo stabilnim i konzistentnim pravnim sistemom. Strani investitori kada dolaze u BiH žele da znaju da će njihova investicija biti zaštićena na efektivan i efikasan način i shodno tome arbitraža je savršen sistem kako da to učinimo i na koji način da privučemo strane investicije – dodala je Ramić.\nPrema njenim riječima, najčešće se u međunarodnim ugovorima unose arbitražne klauzule, odnosno stranke sve više prepoznaju značaj arbitraže, pogotovo kada je riječ o stranim investitorima i u svijetu je to uobičajeno. Međutim, kada govorimo o BiH, dodala je Ramić, potrebno je još raditi na tome da se razvije takva svijest kako kompanija, odnosno poslovne zajednice, tako i pravne zajednice kako bi savjetovali svojim klijentima da je arbitraža jedan od najpovoljnijih načina za rješavanje sporova.\n– Kada je riječ o našem zakonodavstvu, BiH još nema zakon o arbitraži i zaista vjerujem da je to nešto na čemu bismo svi zajedno mogli raditi. Trenutno je naš pravni okvir zadovoljavajući, međutim smatramo da je neophodno zagovaranje, odnosno donošenje samog zakona kako bi u potpunosti pružili pravnu stabilnost i sigurnost domaćim i stranim kompanijama – navela je Ramić.\nKonferencija posvećena investicionoj arbitraži odvijat će se u formatu interaktivne diskusije, učesnici su poslovna zajednica, advokati, domaći i strani eksperti, a glavni cilj je da se steknu relevantna znanja, odnosno stvori određena platforma za razgovor o toj temi.\n– Na prehodnim konferencijama zabilježen je izuzetno dobar odziv učesnika, a prošle godine smo imali jednu od najboljih konferencija u cijeloj regiji jer je Sarajevo ugostilo najveća imena iz svijeta arbitraže. Prijave za samu konferenciju su otvorene, učesnici se mogu prijaviti na web stranici Udruženja ARBITRI, www.asssociationarbitri.com – kazala je Ramić u razgovoru za Fenu.


POSLE 30 GODINA SAZNALA ISTINU: Zamenili su mi bebe na porođaju, a biološka ćerka je prošla KROZ PAKAO\nPROČITAJTE: Rodila me Muslimanka, otac mi je Hrvat, jedini roditelji mi bili Srpkinja i Čeh...\n*Foto: Zoya Tuganova / Privatna arhiva / Zoja (u sredini) sa Lucijom na levoj i Ekatarinom na desnoj strani\nZa to vreme Lucijin život izgledao je kao da je prepisan iz "Olivera Tvista" - devojčica je završila tako što su je "roditelji" prvo terali da prosi za hranu na ulici, da bi je posle poslali u grozno sirotište.\n*Foto: Zoya Tuganova / Privatna arhiva / Zoja sa Lucijom i unučetom\nIspostavilo se da su i Lucija i Katja rođene istog dana, carskim rezom, 29. januara 1987. godine. Lucija kaže da je njen "otac" oduvek sumnjao da ona nije njegova i optužio je svoju ženu, Elviru Tuligenovu za neverstvo.\n*Foto: Zoya Tuganova / Privatna arhiva / Zoja sa Katjom\n- Lucijina majka je mnogo pila, pa su deca - pored Lucije bilo ih he hoš dvoje, lutala po selu i prosila za hranu - kaže Zoja i dodaje da, kada im je otac završio u zatvoru, Elvira nije mogla da se stara o njima pa su završili u sirotištu.\n*Foto: Zoya Tuganova / Privatna arhiva / Zoja, Lucija i unučići\n- Sva moja deca su krupna, a Katja je sitna i nežna. ali Lucija je takođe krupna, kao i ostalo moje troje dece. Znam da je odgajana kao muslimanka, da ne radi, da ima muža i troje dece. Moja Katja je pravoslavka, a moja Lucija muslimanka, i velika vernica. Elviru nisam mogla da upoznam pošto je umrla - kaže Zoja koja sada radi na tome da izgradi odnos sa svojom ćerkom koju je pre ovog susreta videla samo na par minuta, kako prenosi siberiantimes.com.\n*Foto: Zoya Tuganova / Privatna arhiva / Katja i Lucija su imale sasvim različite živote\n- Lucija je veoma tiha i skromna. Takva je očigledno zbog životnih okolnosti - kaže Zoja. Katja je, s druge strane, imala prvoklasno obrazovanje a sada je nasledila majčin posao kao menadžer u ruskoj železnici. Katja je, dalje otkriva Zoja, bila i veoma bolešljiva u detinjstvu, ali ona joj je osigurala svu pomoć i negu.\n- Lucija je rođena sasvim zdrava, ali zbog siromaštva i bede je postala bolešljiva. Pored toga, nije dobila ni dobro obrazovanje pa je samim tim imala slab stat u životu - kaže Zoja, a Katja dodaje da, "da je živela sa svojim biološkim roditeljima, sada sigurno ne bi bila živa".\n- Vrištala sam i psovala ali su lekari ponavljali da nisam pri sebi i pretili mi psihijatrijskim veštačenjem. Naravno da Katju smatram svojom ćerkom, ali me misao o tome da je negde moja druga, biološka ćerka, ceo život progonila - kaže Zoja i dodaje da se i dalje seća prezimena lekara koji su je porađali i da će tražiti pravdu na sudu.


Na primjer, ukoliko Tjedna promotivna akcija traje od 01.10., 00:00 do 07.10., 23:59, igrač mora odigrati predviđenu Tjednu igru za taj Tjedan. Ukoliko Tjedan u kojemu je odigrao za to predviđenu Tjednu igru završi sa gubitkom od 200 kuna, dobiva 20 kuna bonusa. Taj će bonus biti na igračevom računu do 10.10., 23:59.\nTjedan Početak igre Završetak igre Naziv igre (Tjedna igra)\nTjedan 1 01.10.2019 07.10.2019 Cash Camel\nTjedan 2 08.10.2019 14.10.2019 Eye of the Amulet\nTjedan 3 15.10.2019 21.10.2019 Foxin’ Wins\nTjedan 4 22.10.2019 28.10.2019 Spin or Reels HD\nTjedan 5 29.10.2019 04.11.2019 Forest Band


Kurtović: Većina traži nastavak Kongresa Sindikata – Rijec.ba | Tuzlanski internet portal\nKurtović: Većina traži nastavak Kongresa Sindikata\nSamir Kurtović, predsjedavajući radnog predsjedništva Kongresa Saveza samostalnih sindikata Bosne i Hercegovine, prekinutog 22. februara, izjavio je na pres-konferenciji da 16 od 24 granske članice Saveza traži da što prije zasjeda Glavni odbor i donese odluku o nastavku Kongresa. Osnovni cilj je očuvanje jedinstva Sindikata.\nU skladu s inicijativom, Kurtović će, najavio je, u suradnji s jednim od dopredsjednika Saveza sazvati sjednicu Glavnog odbora do 22. maja radi odluke o nastavku Kongresa. Odluku je moguće donijeti jer to zahtijeva natplovična većina članstva krovnog sindikata, a u nastavku Kongresa treba kandidirati nove ljude za rukovodstvo Saveza, rekao je.\nKurtović tvrdi da učesnici ove pres-konferencije nemaju ambicije da se kandidiraju i dodaje da je nakon prekida Kongresa, već 27. februara, a potom i 13. marta te 17. aprila, dopisom bezuspješno tražio hitnu sjednicu Glavnog odbora od predsjednika Saveza Ismeta Bajramovića.\nSamir Kurtović, inače predsjednik granskog sindikata državnih službenika, kao i još nekoliko predsjednika granskih sindikata, istaknuli su na današnjoj pres-konferenciji da je stanje nastalo prekidom Kongresa neodrživo jer je dosadašnjem rukovodstvu i organima istekao mandat u februaru, a predstoje važne aktivnosti poput pregovaranja o Opštem kolektivnom ugovoru, sindikalna borba za bolji status radnika u realnom sektoru i druge obeveze. Najveći cilj u aktuelnoj situaciji je očuvati jedinstvo sindikata, kazali su također.\nPres-konferenciju je obilježio verbalni incident na početku, kada je u salu ušao predsjednik sindikata srednjeg, visokog obrazovanja, odgoja, nauke i kulture Dževad Hadžić i ustvrdio između ostalog da su učesnici pres-konferencije ljudi koji rade protivno interesima radnika, kao i da on i predsjednici još nekoliko granskih organizacija nisu ni pozvani.\nSamir Kurtović je novinarima kazao da je pozvao predsjednike onih grana (14 plus dvije) koji su njemu kao predsjedavajućem radnog predsjedništva Kongresa uputili inicijativu za što skorije održavanje Glavnog odbora, odnosno za nastavak prekinutog kongresa. Da su inicijativu uputili i predsjednici drugih granskih sindikata, pozvao bi i njih, ustvrdio je.\nApelirao je na sve organizacije članice krovnog sindikata na očuvanje jedinstva i statutarnog djelovanja Saveza, što su na pres-konferenciji učinili i drugi predsjednici granskih organizacija, među njima predsjednica sindikata hemije i nemetala Kata Iveljić te predsjednik sindikata rudara Sinan Huskić.\nNa novinarska pitanja je li politika uplela prste i je li to uzrok nejedinstvu u Sindikatu, Kurtović je ustvrdio da nikakva politika ne vrši pritisak za nastavak prekinutog kongresa već da to traži 16 granskih organizacija na koje nije mogao uticati niko ni u opredjeljavanju za izbor novog rukovodstva na (prekinutom) kongresu 22. februara.\nPredsjednica granskog sindikata šumarstva i drvoprerade Lejla Ćatić je između ostalog rekla da niko nije mogao uticati na volju pojedinaca jer je izjašnjavanje bilo tajno. Po njenim riječima, Kongres je pokazao da radnici žele promjene.\nPredsjednica sindikata finansija Minka Rešidbegović tvrdi da se politika uplela u Sindikat i prije Kongresa i da joj je to dozvolio dio organizacije.\nKongres Saveza samostalnih sindikata BiH prekinut je 22. februara nakon prvog kruga glasanja za novog predsjednika Saveza pošto je, prema saopćenju, konstatiran nedostatak kvoruma za nastavak skupa.\nDo prekida, nijedan od dvojice kandidata, Selvedin Šatorović i Redžo Kurić, nisu dobili neophodna 62 glasa.\nfederalna.ba/Fena/Videoprilog Nejre Biberović-Vila (Dnevnik 2)


Niški Portal | Dominacija Teniske akademije Živković se nastavlja\npetak 05-06-2020 10:16\nU Nišu se ovog vikenda na terenima Teniske akademije Živković (TAŽ) igralo Otvoreno prvenstvo Niša za tenisere i teniserke do 16 godina. Brojni rezultati takmičara i takmičarki TAŽ-a u prethodnom periodu su samo krunisani na ovom turniru, pokazala se apsolutna dominacija.\nU kategoriji teniserki prva tri mesta su pripala teniserkama Teniske akademije Živković. Šampionsku titulu je osvojila Anja Stanković (TAŽ). Ona je u finalu bila bolja od klupske drugarice Anastasije Stoiljković sa 2:1 (3/6, 6/3, 6/2). Treće mesto su podelile Nina Andronicou sa Kipra i Theodora Kousiou sa grčkog Skijatosa. Njih dve već neko vreme borave u Nišu gde u okviru TAŽ-a pohađaju akademija program. U konkurenciji tenisera prvo mesto je osvojio Ilija Ivanović (TAŽ) koji je u finalu bio bolji od Janka Jakovljevića iz TK Crvena Zvezda sa 2:0 (6/2, 6/4). Treće mesto su podelili teniseri niške akademije Nemanja Dinić i Mateja Milošević.\nTokom vikenda se igrao i turnir u Zaječaru za tenisere i teniserke do 12 godina. I u Zaječaru se u konkurenciji teniserki igralo TAŽ finale. Prvo mesto je pripalo Nini Krstić, a drugo Anastasiji Cvetković. Treće mesto je, takođe, pripalo teniserki niške akademije Jevrosimi Mitić. U konkurenciji tenisera Luka Stanković (TAŽ) je stigao do trećeg mesta.\n„Još jedan više nego uspešan vikend za nas, prezadovoljan sam i čestitam svima njima. Ovo je sjajna uvertira za međunarodni turnir koji nas očekuje, ovo je za sve njih dodatna motivacija da se bore za medalje i sa teniserima i teniserkama iz drugih zemalja.“ – predsednik kluba Nikola Živković nije krio zadovoljstvo nakon završenog turnira u Nišu.


Nadal, Murray, Del Potro i Nishikori u polufinalu Olimpijskih igara u Riju\nRafael Nadal, Andy Murray, Juan Martin Del Potro i Kei Nishikori polufinalisti su teniskog olimpijskog turnira u Rio de Janeiru.\n13.08.2016 @ 08:31\nŠpanjolac Rafael Nadal, Britanac Andy Murray, Argentinac Juan Martin Del Potro i Japanac Kei Nishikori polufinalisti su olimpijskog turnira u Rio de Janeiru.\nNadal, koji ima zlato iz Pekinga, je u četvrtfinalnom susretu pobijedio domaćeg tenisača Thomaza Belluccija 2-6, 6-4, 6-2. Belluci je dobio prvi set, no bivši najbolji tenisač svijeta je okrenuo rezultat izborivši 800-tu pobjedu u karijeri. Nadal je tako postao tek osmi tenisač u Open eri koji je ostvario 800 i više pobjeda. Na vrhu je Amerikanac Jimmy Connors sa 1,256 pobjeda.\nNadal će u polufinalu igrati protiv Juana Martina Del Potra koji je u dramatičnom meču porazio Španjolca Roberta Bautistu 7-5, 7-6 (4).\n"Ovo je čudo, navijači su ponovo bili sjajni. Iz susreta u susret me nose prema pobjedi," kazao je Argentinac koji je u prvom kolu pobijedio Srbina Novaka Đokovića.\nNadal i Del Potro su 12 puta igrali međusobno, a Španjolac vod 8-4 u pobjedama.\nDrugi nositelj olimpijskog turnira Britanac Andy Murray bio je bolji od Amerikanca Stevea Johnsona 6-0, 4-6, 7-6(2). Nakon prvog seta činilo se kako će branitelj naslova iz Londona lako do polufinala. No, Johnson se čudesno vratio u meč. Dobio je drugi set, a u trećem imao break za vodstvo 4-3. Međutim, Murray nije dozvolio iznenađenje. Vratio je izgubljeni servis i u lutriji trinaeste igre izborio pobjedu.\n"Nije bilo lako, no ipak sam stigao do pobjede. Sjajan je osjećaj kada osvajaš medalje za svoju zemlju. Nadam se kako će tako biti i ovdje," rekao je Britanac.\nNjegov idući protivnik bit će Japanac Kei Nishikori koji je porazio Francuza Gaela Monfilsa 7-6 (4), 4-6, 7-6 (6). Monfils je u 'tie breaku' odlučujućeg seta imao 6-3 i tri meč lopte, no Japanac je nanizao pet poena za pobjedu.\nU dosadašnjih sedam međusobnih susreta Murray je ostvario šest pobjeda.\nKei Nishikori (Jap/N.4) - Gael Monfils (Fra/N.6) 7-6 (4), 4-6, 7-6(6)\nJuan Martin Del Potro (Arg) - Roberto Bautista (Špa/N.10) 7-5, 7-6 (4)\nRafa Nadal (Špa/N.3) - Thomaz Bellucci (Bra) 2-6, 6-4, 6-2\nAndy Murray (VBN.2) - Steve Johnson (SAD/N.12) 6-0, 4-6, 7-6 (2)


Hrapović: Zdravstveni radnici bez izuzetka da daju primjer građanima :: Politika\n01.07.2020. 10:30 ➔ 10:57\nHrapović: Zdravstveni radnici bez izuzetka da daju primjer građanima\nHrapović sa direktorima zdravstenih ustanova\nU situaciji pojačanog epidemiološkog rizika sa kojom se trenutno suočava i Crna Gora i Evropa i cijeli svijet, najveća odgovornost je na zdravstvenim radnicima, koji bez izuzetka moraju dati primjer građanima i u potpunosti poštovati sve mjere zaštite, od nošenja zaštitne opreme do fizičke distance i lične higijene, kazao je ministar zdravlja dr Kenan Hrapović na sastanku sa direktorima svih zdravstvenih ustanova u Crnoj Gori.\nMinistar je rukovodioce zdravstvenih ustanova upoznao sa aktivnostima Ministarstva zdravlja i Vlade Crne Gore u borbi protiv pandemije virusom COVID19, koje su, kako je kazao, isključivo usmjerene na očuvanje zdravlja i života građana Crne Gore.\n- Zdravlje građana je naša osnovna i jedina obaveza kao zdravstvenih profesionalaca i u vrhu prioriteta i Vlade i cjelokupnog sistema. Zato ne smijemo dozvoliti ni jedan pokušaj kršenja mjera prevencije širenja virusa, koji se, kao što vidimo, širi toliko brzo i lako, pa u odnosu na prvu fazu pandemije, već imamo znatno veći broj inficiranih. Ne smijemo i nećemo dozvoliti da se jedan organizovan zdravstveni sistem kao što je naš pokuša urušiti neodgovornim odnosom pojedinaca. Neprihvatljivo je i neetički dati podršku ponašanju koje predstavlja prijetnju po javno zdravlje, bilo da se radi o nekorišćenju zaštitne opreme, nepoštovanju distance ili učestvovanju na masovnim skupovima bilo koje vrste".\nZato je, kako je poručio Hrapović neophodno da direktori svih zdravstvenih ustanova konstantno upućuju apele građanima da poštuju propisane mjere i preporuke struke, da bez prijeke potrebe ne dolaze u zdravstvene ustanove, da što više koriste e-servise i telefonsku komunikaciju sa ljekarima i da se striktno pridržavaju mjera prevencije.\n"Ono što je posebno važno jeste da rukovodioci zdravstvenih ustanova povećaju nivo kontrole rada u ustanovama kojima rukovode, kako bi se izbjegle situacije koje predstavljaju i najmanji rizik za širenje infekcije, jer ne postoje za nas viši ciljevi nego što su očuvanje zdravlja i života naših građana, ali i onih koji su na prvoj liniji odbrane od virusa a to su naši zdravstveni radnici", poručio je ministar Hrapović.\nU tom smislu on je naglasio da se striktno moraju poštovati smjernice i preporuke Svjetske zdravstvene organizacije u svakoj zdravstvenoj ustanovi, i primjenjivati sve zakonom definisane mjere.


Sputavaju li nas platforme za upoznavanje u pronalaženju prave ljubavi? - Životni stil\nNaslovnica Ljubav Sputavaju li nas platforme za upoznavanje u pronalaženju prave ljubavi?\nPrethodni članakAko ga pravilno čuvate, limun može biti svjež čak 30 dana\nNaredni članakVjenčali se i završili u zatvoru isti dan zbog kršenja karantene


Nedopustivo da se Tramp meša u poslove drugih država - Sputnjik Srbija\n20:58 16.01.2017 (osveženo 21:06 16.01.2017) Preuzmite kraći link\nDržavni sekretar SAD Džon Keri smatra da se novoizabrani predsednik Donald Tramp ponašao nedopustivo, dozvolivši sebi da kritikuje unutrašnju politiku kancelarke Nemačke Angele Merkel, prenosi Si-En-En.\nŠef američkog spoljnopolitičkog resora smatra „nedopustivim“ direktno mešanje u politiku drugih zemalja. Govoreći u zaštitu Merkelove, Keri ju je nazvao „jednim od najjačih evropskih lidera“ i „najvažnijim igračem koji poštuje američku politiku“. Državni sekretar SAD je naveo da Tramp treba da se suoči sa posledicama svojih izjava nakon inauguracije.\nJuče je Tramp rekao da je Merkelova dopustila „katastrofalnu grešku“ pustivši u zemlju veliki broj nelegalnih migranata iz zemalja Bliskog istoka i Severne Afrike. Predsednik je nazvao NATO zastarelom organizacijom, što je izazvalo iznenađenje i zabrinutost saveznika.


Anksioznost – IPH\n“Uvek osećamo neku meru straha od budućnosti i straha od života. Martin Hajdeger je pisao o tome da mi uopšte ne možemo misliti o budućnosti osim na način brige. Upravo stoga postoji zajednica, postoji porodica, prijatelji, jer zajednica nas teši, štiti i pruža nam podršku da bismo se oslobodili straha.” Više o anksioznosti je govorio Aleksandar Fatić, za 1. štampani broj magazina WANTED.\nCategories: Novosti, Tekstovi December 30, 2020 Leave a comment\nPreviousPrevious post:„Integrativna psihoterapija”NextNext post:Ukidanje filozofije u školi!


RTCG - Radio Televizija Crne Gore - Nacionalni javni servis :: Ekonomija :: Uskoro Pravilnik o procjeni vrijednosti imovine\nMINISTARSTVO FINANSIJA 20. 09. 2018. 07:37 >> 07:18 0\nUskoro Pravilnik o procjeni vrijednosti imovine\nMinistarstvo finansija pripremilo je Pravilnik o procjeni vrijednosti imovine, koji bi uskoro trebalo da bude objavljen u Službenom listu.\nPravilnik, odnosno metodologija je u finalnoj fazi donošenja.\nIz Ministarstva finansija Pobjedi su kazali da je tekst metodologije trenutno u Sekretarijatu za zakonodavstvo i da očekuju da bi do kraja septembra trebalo da bude upućen na objavljivanje u Službenom listu.\nTo je nedavno bila tema na skupštinskom Odboru za ekonomiju, koji je dao zeleno svjetlo predloženim izmjenama zakona o računovodstvu.\nMinistarstvo je u procesu donošenja tog zakonskog prijedloga sarađivalo sa Institutom sertifikovanih računovođa.\nPoslanik Socijaldemokrata Boris Mugoša, ranije je kazao da je važno da se konačno utvrdi metodologija za procjenu vrijednosti imovine, definiše procedura i uspostave standardi.\nPoslanici će uskoro raspravljati o tom prijedlogu zakona, a generalna direktorica Direktorata za centralnu harmonizaciju u Ministarstvu finansija Ana Krsmanović, prilikom rasprave u Odboru, objasnila je da je razlog donošenja i izmjena tog akta produženje roka, do 31. januara, za usklađivanje profesije procjenitelja sa odredbama novog zakona.\nOna je kazala da je razlog za donošenje to što Ministarstvo nije završilo postupak prenošenja ovlašćenja organizaciji koja će u narednom periodu sprovoditi proces obuke ovlašćenih procjenjivača, nakon čega će Ministarstvo da licencira.\nPredstavnici Instituta sertifikovanih računovođa Crne Gore dali su sugestije na predložene izmjene u formi amandmana.\nOni smatraju da treba precizirati definiciju procjene vrijednosti imovine, jer se ona sada svodi samo na procjenu nekretnina, opreme i mašina, a imovinu, prema njihovim riječima, čini materijalna i nematerijalna, odnosno cijela aktiva.\nPredstavnici Instituta sertifikovanih računovođa smatraju da postoji mnogo nedoumica ko može da vrši procjenu.\nPrivrednici iz Njemačke da investiraju u CG


RTCG - Radio Televizija Crne Gore - Nacionalni javni servis :: Region :: Nikolić: Očekujem izvinjenje Turske\nUPOZOREN I RANIJE 26. 10. 2013. 11:26 >> 11:27 4\nUPOZOREN I RANIJE\nNikolić: Očekujem izvinjenje Turske\nPredsjednik Srbije Tomislav NIkolić zamrzao je učešće na trilateralnim susretima Srbije, BiH i Turske zbog izjave premijera Turske Redžepa Erdogana.\nTurski premijer Redžep Erdogan poručio je ranije stanovnicima Prizrena da je "Turska Kosovo, a Kosovo Turska". Nikolić je rekao da očekuje izvinjenje Turske.\n"Preuzimanjem predsjedničke funkcije, preuzeo sam i dobre odnose sa Turskom, koje je uspostavio moj prethodnik. Trudio sam se da te odnose pretvorim u iskreno prijateljstvo dva naroda. Sve vrijeme sam upozoravao predsjednika Turske da, u najmanju ruku, nije pristojno što turski zvaničnici traže od drugih država da priznaju "nezavisnost" Kosova", naveo je Nikolić, prenosi B92.\nPredsjednik Srbije naglašava da je skandal koji je u Prizrenu napravio predsjednik Vlade Turske grubo i bezobzirno rušenje uspostavljenih dobrih i prijateljskih odnosa, nepoštovanjem i grubim gaženjem suvereniteta Srbije, revidiranjem istorije.\nKemal Ataturkove ideje više nijesu ideje rukovodstva Turske, dodaje Nikolić i poručuje:\n"Očekujem da u Turskoj pobjedi razum i da se Turska izvini Srbiji zbog ove agresije bez oružja."


Zvornik: 19 djece do škole prevoze u kamionu sa 5 mjesta (VIDEO)\nRSE 29.02.2012 15:45\nZVORNIK - Povratnici u BiH još se nalaze pred velikim izazovima. Tvrde da je lakše bilo u poslijeratnim, devedesetim godinama početi graditi iznova kuće nego danas. To potvrđuje i priča koju donosimo iz Liplja.


Objavljeni podaci preuzeti su iz godišnjeg istraživanja Svetske zdravstvene organizacije (SZO) i američkog Centra za kontrolu zaraza i znatno su viši od broja slučajeva koje prijavljuju pojedinačne zemlje, piše “Gardijan” i navodi da vakcinacija, prema ovom izveštaju, stagnira već celu deceniju. Iz SZO ističu da je potrebno da 95 odsto populacije bude vakcinisano kako bi se predupredile epidemije, ali da u svetskim okvirima prvu dozu vakcine primi 86 odsto dece, a drugu manje od 70 odsto.\n- Činjenica da bilo koje dete umre od posledica oboljenja kakva se mogu sprečiti vakcinacijom, poput malih boginja, nečuvena je i znak je da društvo nije uspelo da zaštiti najranjiviju kategoriju stanovništva - decu. Da bismo spasavali živote, moramo da ubedimo svakoga u prednosti vakcinisanja, što znači ulaganje u imunizaciju i dobru zdravstvenu negu kao osnovno pravo svakoga - kaže dr Tedros Adhanom Gebrejsus, generalni direktor SZO.\nVakcine su dostupne, bezbedne i efikasne, ističu u Svetskoj zdravstvenoj organizaciji\nProfesorka Hajdi Larson, vođa projekta “Poverenje u vakcine” u Londonskoj školi higijene i tropske medicine, kaže da “uprkos tome što su vakcine protiv malih boginja dostupne, bezbedne i efikasne, nije dovoljno ljudi vakcinisamo kako bi se sprečili ovakvi porazni podaci o smrtnosti”.\n- Neke zemlje trude se da povećaju vakcinaciju onda kada se suoče sa ozbiljnim epidemijama, što za mnoge bude prekasno. Zdravstveni sistemi uzdrmani epidemijama, ratovima, glasinama i nepoverenjem doprinose izbijanju kriza sa malim boginjama - upozorava ona.\nOna je, kao primer, navela ebolu u Liberiji i kugu na Madagaskaru, dodajući da i u Ukrajini “kolaju glasine i nepoverenje, zajedno sa sukobom i preskakanjem vakcinisanja kroz istoriju”.\n- Virus malih boginja, najzarazniji od svih oboljenja koji se mogu sprečiti vakcinacijom, samo je vrh ledenog brega pretnji od ostalih bolesti kakve se takođe mogu sprečiti vakcinama, i trebalo bi da bude alarm da se pojača zaštita od epidemija u budućnosti - dodala je ona.\nDoktorka Kejt O’Brajan, direktorka sektora za imunizaciju pri SZO, zabrinuta je time kuda vode prikazane brojke.\n- Mi očigledno nazadujemo u odnosu na to koliko male boginje napreduju. Ne samo da ne nastavljamo da napredujemo u njihovoj kontroli i naporima da se one iskorene, nego idemo unazad. Sve to je veoma otrežnjujuće. Razmere epidemija su ogromne - rekla je dr O’Brajan.\nOna navodi i da su epidemije ozbiljno uticale na pružanje ostalih zdravstvenih usluga u zemljama gde je njihovo pružanje već oslabljeno.\nRešenje je u boljoj vakcinaciji i jačanju poverenja javnosti, kaže ona.\n- Nepoverenje i oklevanje zauzima visoko mesto na našem radaru i među našim podacima o rizicima, i sada, a biće i ubuduće. Veoma smo zabrinuti zbog onih što negiraju nauku, zbog širenja glasina i mogućnostima porodica, lokalnih lidera, pa čak i političara da uvide razliku između tačnih naučnih podataka i dokaza i ovakvih zabluda - kaže ona.\nDoktorka O’Brajan objašnjava da poruke antivakcinaša nisu novost, ali da se one sada značajno brže šire.\n- Nova su oruđa kojima se čak i malim opskurnim grupama ljudi otvara mogućnost ih nadaleko prošire prošire i da ih predstave kao najnovije informacija, što one svakako nisu - napominje ona.\nKompanije koje stoje iza društvenih mreža počinju da pomažu u borbi protiv širenja zabluda skidajući očigledne glasine i preusmeravajući korisnike na pouzdane izvore informacija, kao što je engleska Uprava za javno zdravlje, SZO ili Centar za kontrolu zaraza SAD, piše “Gardijan”.\nDr O’Brajan dodaje i da zdravstveni radnici treba da budu dobro pripremljeni da odgovaraju na pitanja o vakcinama, a da mlade treba učiti o nauci, oboljenjima, vakcinama i proverenim izvorima.\n- Oni će postati roditelji i zaista mislimo da ima mnogo toga što može i sada da se uradi da se mladi “vakcinišu” protiv zabluda i glasina - zaključila je ona.


RTCG - Radio Televizija Crne Gore - Nacionalni javni servis :: Ekonomija :: Montenegro biznis ran 25. aprila u Podgorici\nPOSLOVNE TRKE 05. 04. 2019. 20:05 >> 20:08 0\nRevijalno sportsko takmičenje i najveći tim bilding događaj u Crnoj Gori Montenegro biznis ran biće održan 25. aprila u Podgorici, saopštili su organizatori.\n"Multisport Akademija Majer i Biznis saport centar pozivaju na prvi Montenegro biznis ran, najveći tim bilding sportski događaj u Crnoj Gori, kao dio međunarodne Biznis ran Serije trka”, piše u saopštenju.\nRok za prijavu ističe 15. aprila 2019. godine.\nCijena startnog paketa iznosi 21 euro.\nPravo učešća imaju svi zaposleni u privatnom i javnom sektoru. Takmičari će se nadmetati pojedinačno, muškarci i žene i ekipno.


hoteli rabac | 9 najboljih hotela u rabac u 2020\nRabac je hrvatsko letovalište u Kvarnerskom zalivu, jugoistočno od Labina, u Istri, gde se nalaze hoteli Rabac koje smo izdvojili za vas. Rabac je poslednjih godina izrastao u letovalište sa brojnim vilama i apartmanima. Hoteli Rabac koje izdvajamo su:\nBudžet Hoteli Rabac\nTrokrevetne sobe Brseč 7768a\nTrokrevetna soba Brseč 7768a nudi smeštaj u Brseču. Pansion sa 1 zvezdice sadrži klimatizovane sobe sa sopstvenim kupatilom i besplatnim bežičnim internetom. Opatija je udaljena 24 km od pansiona, a Rijeka 45 km. Najbliži aerodrom je aerodrom Pula, udaljen 60 km od objekta.\nApartmani sa parking mestom Kraj (Opatija) – 7794\nSmešteni u Kraju, na 1,1 km od Plaza Cesarova, apartmani sa parking mestom Kraj (Opatija) – 7794 pružaju smeštaj sa besplatnim bežičnim internetom i besplatnim privatnim parkingom. Sve sobe sadrže kuhinju i sopstveno kupatilo. Sobe imaju frižider. Plaža Medveja udaljena je 1,6 km od pansiona, a plaža Sipar 2 km. Najbliži aerodrom je aerodrom Rijeka, udaljen 60 km od apartmana.\nStudio Kraj 7794b smešten je u mestu Kraj, na 1,1 km od Plaza Cesarova, na 1,6 km od plaže Medveja i na 2 km od plaže Sipar. Ovaj objekat nudi pristup balkonu, besplatan privatni parking i besplatnan Wi-Fi. Smeštaj je opremljen kuhinjom sa frižiderom i šporetom. Najbliži aerodrom je aerodrom Rijeka, udaljena 60 km od apartmana.\nHoteli Rabac srednje kategorije\nSmešten na 2,8 km od Aquaparka Rabac, Apartman Rosana nudi smeštaj sa balkonom. Klimatizovane jedinice opremljene su popločanim podovima i sadrže sopstveno kupatilo, LCD TV, garderober, dnevni boravak, opremljenu kuhinju, popločani deo dvorišta i pogled na vrt. Imaju i frižider i čajnik. Autobuska stanica Rabac udaljena je 1,4 km od apartmana, a plaža Girandella Rabac na 2,6 km. Najbliži aerodrom je aerodrom Pula, udaljen 44 km od apartmana Rosana. Parovima se posebno sviđa lokacija – ocenili su je sa 8,3 kao destinaciju za dve osobe.\nApartman Branko nalazi se u Rapcu, na 900 m od autobuske stanice Rabac. Objekt je udaljen 1,5 km od plaže Girandella Rabac i nudi besplatan privatni parking kao i besplatan bežični internet u celom objektu. Gostima su na raspolaganju trpezarija i kuhinja sa mikrotalasnom pećnicom i tosterom. Obezbeđeni su peškiri i posteljina. Najbliži aerodrom je aerodrom Pula, udaljen 40 km od apartmana Branko.\nApartmani Palma Rabac\nApartmani Palma Rabac je objekat koji nudi smeštaj za samostalan boravak i nalazi se u Rapcu, 200 m od mora, 200 m od trajekta Rabac i 300 m od autobuske stanice u Rapcu. Svaki apartman je klimatizovan, ima terasu, prostor za sedenje sa LCD TV-om i besplatnim bežičnim pristupom internetu. Kupatilo je opremljeno tušem. Neki apartmani imaju pogled na more. Obezbeđena je trpezarija i potpuno opremljena kuhinja sa frižiderom i aparatom za kafu. Plaža Girandella Rabac nalazi se na samo 1 km udaljenosti. Aerodrom Pula udaljena je 45 minuta vožnje od objekta koje ima besplatan parking.\nLuksuzni Hoteli Rabac\nApartman sa 1 spavaćom sobom u Rapcu sadrži smeštaj sa besplatnim bežičnim internetom, na 500 m od plaže Maslinica, na 1,1 km od plaže St.Andrea i na 1,2 km od plaže Girandella. Ovaj klimatizovani apartman poseduje 1 spavaću sobu, TV sa satelitskim programima i kuhinju sa frižiderom i šporetom. Trajektna luka Rabac udaljena je manje od 1 km, a autobuska stanica Rabac je udaljena 20 minuta hoda. Najbliži aerodrom je aerodrom Pula, udaljen 44 km od apartmana.\nApartman sa 2 spavaće sobe u Rapcu nudi smeštaj sa besplatnim bežičnim internetom, na 500 m od plaže Maslinica, na 1,1 km od plaže St.Andrea i na 1,2 km od plaže Girandella. Ovaj klimatizovani apartman sadrži 2 spavaće sobe, TV sa satelitskim programima i kuhinju sa mikrotalasnom pećnicom i frižiderom. Trajektna luka Rabac nalazi se na 1,5 km od apartmana, a autobuska stanica Rabac na 1,7 km od objekta. Najbliži aerodrom je aerodrom Pula, udaljen 44 km od apartmana.


Završena pauza, "Bl bajk" ponovo na ulicama Banjaluke | Glas Banja Luke - Nezavisni online magazin\nZavršena pauza, “Bl bajk” ponovo na ulicama Banjaluke\nBANJA LUKA, 21. aprila – Banjalučani od danas mogu da koriste „Bl bajk“, odnosno sistem automatskog iznajmljivanja bicikala.\n– Lokacije se nalaze u centru grada – Ulica kralja Petra I Karađorđevića (preko puta zgrade Gradske uprave), kod vodenog parka „Akvana“, u Ulici Majke Jugovića kod Studentskog centra „Nikola Tesla“, u Parku „Mladen Stojanović“ i u Obilićevu na raskrsnici Cara Lazara i Istočnog tranzita – poručili su iz ovog Odjeljenja.\nOrganizacija LIR evolution u saradnji sa Gradom Banjaluka, povodom Dana planete Zemlje i Dana grada Banjauke, danas je na terminalu „Bl bajka“ preko puta Gradske uprave – dijelila besplatne mjesečne karte za „Bl bajk“.\nPrethodni članakVidio je golu, fotografisao, pa tužio: Prijavio komšinicu policiji jer mu je pokazala zadnjicu\nNaredni članakUhapšen sudija Osnovnog suda u Banjaluci, osumnjičen za primanje mita


O nama - OneFit\nDobrodošao na autobiografsku stranicu o rođenju, detinjstvu i odrastanju OneFit-a. U ovoj kratkoj priči otkriću ti zašto i kako sam nastao, čime se bavim, šta želim da budem kada porastem i kome dugujem zahvalnost za svoje postojanje.\nKao što znaš, prehrambena industrija zasićena je ponudom nezdravih namirnica, polutačnih informacija i kontradiktornih saveta. Zbog toga, ti i ljudi poput tebe sve teže uspevate da spremite i jedete kvalitetnu hranu, što negativno utiče na zdravlje organizma i fizički izgled.\nPažljivo osluškujući tvoje želje i potrebe, rešio sam da pritrčim u pomoć i ponudim podršku tebi i svim osobama koje žele da preuzmu kontrolu nad svojom ishranom, zdravljem i telom. Dana 1. septembra 2019. godine, ugledao sam svetlost dana i uplovio u svet ishrane i treninga.\nNa tome mogu da zahvalim posvećenom timu stručnjaka koji čvrsto veruje u to da planiranje zdrave ishrane i treninga treba da bude dostupno svima, po pristupačnoj ceni. Članovi tog tima u nastavku će ti ispričati šta ih je motivisalo na to da udruže svoje veštine i krenu u akciju.\nČlanovi OneFit tima\n“Dok sam svoje studentske dane provodio u Minhenu, počeo sam da se interesujem za digitalni marketing. Ubrzo nakon toga, prijavio sam se i dobio svoj prvi posao u velikoj IT kompaniji. Tada sam se prvi put susreo sa terminom optimizacija sajtova za pretraživače, što se na engleskom jeziku naziva Search Engine Optimization (SEO). Kako sam od malih nogu pasionirani zaljubljenik u sport i vežbanje, 2016. godine u Nemačkoj na pamet mi je pala ideja da osnujem fitnes startap. Prikupivši znanje iz digital marketinga, odlučio sam da napustim fakultet i posao u inostranstvu, nastavim studije u Srbiji, okupim tim istomišljenika i sa njima osnujem OneFit.”\n“Dragišino i moje poznanstvo seže još do srednjoškolskih dana, posle kojih smo često zajedno igrali košarku, upisali isti fakultet i postali prijatelji. Još od tog vremena, polje mog interesovanja bilo je usmereno ka treningu i fizičkim aktivnostima. Neumorno sam vežbao u nameri da svaki pokret u teretani i na otvorenim terenima naučim do savršenstva. Na jednom predavanju u Naučno-tehnološkom parku u Beogradu, Dragiša i ja smo spontano pokrenuli razgovor na temu fitnesa i ishrane, shvativši da imamo veoma slične stavove. Budući da sam želeo da vodim fitnes blog, bez ustezanja sam prihvatio Dragišin poziv za saradnju, i od tada sam zadužen za stručan rad na kreiranju OneFit proizvoda.”\n“Uz strast koju gajim prema dizajnu, umetnosti i crtanju, moj entuzijazam je ništa manji kada su u pitanju sport, treninzi i zdrava ishrana. Radeći sa Dragišom u zajedničkoj firmi, shvatila sam da iskreno želim da budem deo tima koji će na našim prostorima postaviti nove standarde u domenu ishrane i treninga. Prihvatila sam pruženu priliku, znajući u kojoj meri su originalan grafički dizajn i dizajn korisničkog iskustva (UX) važni za kreiranje kvalitetnih proizvoda. Od tog dana, sa oduševljenjem se bavim vizuelnim razvojem OneFit-a i osmišljavanjem raznovrsnih grafičkih rešenja za potrebe kompanije.”\n“U toku svoje profesionalne 15-godišnje karijere reprezentativca Srbije u karateu i tekvondou, bio sam na većem broju treninga nego što mogu da se setim. Nakon osvajanja titule prvaka Srbije u tekvondou i završetka sportske karijere, odlučio sam da poboljšam svoje veštine u oblasti informacionih tehnologija. Završio sam Institut za digitalni marketing u Irskoj i zaposlio se u stranoj kompaniji u Beogradu, u kojoj smo nešto kasnije Dragiša i ja postali dobre timske kolege. Zainteresovan Dragišinim predlogom za otpočinjanje zajedničke saradnje, započeo sam rad na stručnom kreiranju sadržaja za OneFit sajt. Ubrzo zatim, stekao sam sertifikat sportskog nutricioniste i nastavio usavršavanje u oblasti ishrane i treninga.”\nEkspert društvenih mreža\n“Dugi niz godina aktivno sam se bavila atletikom i kao junior osvajala medalje na državnim prvenstvima Srbije u disciplini trčanje na 800 m. Osim interesovanja za atletiku, od malena sam pokazivala afinitet prema društvenim mrežama i modernim tehnologijama. Motivisana željom da naučim više o tome, odlučila sam da upišem Fakultet organizacionih nauka u Beogradu. Pričajući sa Dragišom na neformalnom druženju, uvidela sam da je fitnes startapu poput OneFit-a potrebna profesionalna prezentacija na društvenim mrežama. Priključila sam se timu i uspostavila efikasan proces kompanijskog nastupa i komunikacije sa našim korisnicima.”\nGuru marketinga i analitike\n“U eri nauke i digitalne transformacije moju pažnju, pre gotovo 10 godina, privukao je i zadržao internet marketing. Na osnovu akumuliranog znanja i iskustva iz ove oblasti, zastupam mišljenje da svaki proizvod vredi onoliko koliko potencijalni korisnici znaju za njegovo postojanje. Zahvaljujući saradnji sa Dragišom na prethodnom poslovnom projektu, bio sam dobro upoznat sa njegovom inicijativom za osnivanje inovativne fitnes startap kompanije. Želeći da postanem deo tima koji zagovara tezu da svi zaslužuju da se hrane i žive zdravo, rešio sam da se priključim kompaniji i preuzmem posao koji se odnosi na marketinško predstavljanje našeg brenda.”\nNikola Cvetković & Teon Stamenković\n“Zahvaljujući višegodišnjem iskustvu u oblasti softverskog inženjerstva i vođenju development timova, do sada smo uspešno pokrenuli niz preduzetničkih projekata u oblastima SaaS proizvoda i outsourcing-a. Preduzetnički duh povezuje Dragišu i nas još iz studentskih dana. Ambicija i spremnost da zajedno učimo i istražujemo nova tržišta doveli su nas do odluke da se priključimo OneFit-u. Naša vizija je da timskim radom pozicioniramo OneFit kao lidera u fitnes industriji na našim prostorima.”\nRazvoj i uspesi OneFit tima ne bi bili mogući bez velike pomoći naših stručnih saradnika. Ovom prilikom ponaosob se zahvaljujemo svim članovima eksternog tima koji su učestvovali u izgradnji reputacije ove kompanije. Veliko priznanje za svoj predan rad i doprinos zaslužuju profesorka biologije Tamara Nikoličić, politikolog Ljubica Radaković, ekonomista Kristina Vujadinović, student informatike Nikola Ristanović, student FON-a Aleksa Dimitrijević i advokat Uroš Sladić.\nDa li OneFit tim ima sertifikovane nutricioniste?\nU sastavu OneFit tima rade sertifikovani sportski nutricionisti. Iza naših proizvoda stoje dugogodišnja istraživanja i naučne studije iz oblasti ishrane, koji potvrđuju pozitivan uticaj na zdravlje namirnica obuhvaćenih OneFit planom ishrane.\nSvojom stručnošću, znanjem i iskustvom, OneFit tim ispunjava uslove neophodne za kreiranje planova ishrane, u skladu sa unetim ličnim podacima i postavljenim ciljevima korisnika.\nPravo svakog korisnika je da donese odluku o tome da li će i u kojoj meri da se pridržava smernica datim u OneFit proizvodima. Ovom prilikom naglašavamo da doslednim pridržavanjem spomenutih uputstava korisnici značajno povećavaju šanse za ostvarenje svojih ciljeva u ishrani.


Gradnja Nacionalnog stadiona izvesna - Gradjevinarstvo.rs\nGradnja Nacionalnog stadiona izvesna\n28.05.2019. | Blic Biznis\nO realizaciji plana za gradnju Nacionalnog stadiona u Surčinu gotovo da se svakodnevno razgovara na relacijama Vlade, potencijalnih investitora, grada i Fudbalskog saveza. Radna grupa nekoliko puta je razmatrala studiju opravdanosti gradnje Nacionalnog fudbalskog stadiona, a zaključak je da je Srbiji takav projekat potreban kao i da u planovima za njegovu realizaciju nema prepreka, saznaje Blic Biznis.\nPrvi radovi bi trebalo da krenu vrlo brzo, a procena je da bi gradnja celog kompleksa trajala od dve do tri godine. Poslednje projekcije su da će gradnja koštati najviše 70 miliona evra. Mnogo više od toga, uložiće, međutim, kompanije koje budu videle interes da investiraju u zoni stadiona. Prema ranjim najavama, plan je da se okviru stadiona napravi ceo grad. Biće tu poslovni i stambeni blokovi, izložbeni sajmovi, prostor za kulturu i koncerte, akvaparkovi, ali i tehnološki park koji uključuje dolazak velikih svetskih trgovačkih lanaca. Ministarstvo finansija već pregovara sa kompanijma IKEA i KAUFMAN, a koje su vrlo zainteresovane da se nađu u okviru celog kompleksa.\nStadion će moći da primi 60.000 navijača, prostiraće se na 35 hektara, a sa pratećim objektima i sadržajima na ukupno 430 hektara. Više o lokaciji možete pogledati ovde.\nPlanirana je i izgradnja nove primarne saobraćajne mreže, kao i izgradnja nove petlje koja će omogućiti uključenje na auto-put Beograd-Šid sa obilaznicom. Posetioci će, prema najavama, do stadiona moći da stignu i železnicom, jer je u planu proširenje linije 4 „BG voza".\nIKEA SRBIJA BEOGRAD, SRB\n011 7555 444\nĆuprija raspisala poziv firmama za ugradnju solarnih panela na privatnim kućama


PRODALI IM KUĆU: Porodicu iz Niša izbacuju na ulicu zbog duga za struju! - VIDEO | Skandalozno\nPRODALI IM KUĆU: Porodicu iz Niša izbacuju na ulicu zbog duga za struju! – VIDEO\nPorodica Panajotov ostala je bez kuće – prodata je na javnoj aukciji za 7.000 evra, zbog duga za struju od 700.000 dinara.\nU dva kamiona stao je ceo život porodice Panajotov iz Pasi poljane kod Niša. Nakon što nije ispoštovan reprogram duga za struju, niška distribucija slučaj je predala privatnim izvršiteljima, koji od jutros iseljavaju tročlanu porodicu iz kuće.\nKuća je na drugoj licitaciji prodata novom vlasniku za oko 7.000 evra. Advokat porodice tvrdi da je bilo nepravilnosti u procesu izvršenja.\n(TV Zona plus)\n2 komentara na "PRODALI IM KUĆU: Porodicu iz Niša izbacuju na ulicu zbog duga za struju! – VIDEO"\nNebojsa | 24. априла 2015. u 13:44 | Одговори\nPa mogao bi Zivkovic vinogradar da pomogne, svojevremeno je pozivao Nislije da ne placaju struju i ostale komunalije\ngoran | 12. маја 2015. u 11:21 | Одговори\nmeni nisu jasni neki ljudi, kako misle da zive a da nikom nista ne placaju, da voze automobile da imaju ajfone i dobru garderobu, pa ljudi mora da se plati struja, voda, komunalije i stan !!!


POČELO JE Srpski vozači već doživeli NEPRIJATNO IZNENAĐENJE na putnim rampama\nKao što je i najavljeno pre desetak dana, na naplatnim rampama u Srbiji počelo je merenje prosečne brzine, na osnovu koje bi vozači, koji su je prekoračili, ubuduće mogli da budu i kažnjeni.\nNaime, na isključenju sa autoputa, vozači prilikom plaćanja dobijaju priznanicu, s tim što je novina da ovog puta na njoj piše i prosečna brzina kojom su vozili određenom deonicom.\nPolicija će uskoro kažnjavati vozače pomoću NAPLATNIH RAMPI, a ovo su brzine koje nećete smeti da PREKORAČITE\nSuština je da će se na ovaj način meriti srednja brzina vožnje na autoputu, najavljeno je iz MUP-a, a policija će već na naplatnoj rampi prilikom plaćanja putarine imati informaciju za određeno vozilo, odnosno koja je bila njegova srednja brzina vožnje.\nKako su najavili iz Uprave saobraćajne policije, vozači koji su prekoračili brzinu biće zaustavljani odmah na naplatnoj rampi, ili će prijave dobijati na kućne adrese.\nOvu novinu u saobraćaju, u policiji objašnjavaju Zakonom o bezbednosti saobraćaja, koji je predvideo da može da bude kažnjen vozač ukoliko je prekoračio srednju brzinu kretanja na nekoj deonici.\nProsečno vreme prelaska pojedinih deonica\nTo znači da kada neko na naplatnoj rampi bude plaćao putarinu, policija će dobijati informaciju za koje je vreme prešao određenu deonicu i kolika je bila njegova srednja brzina. Ako je bila veća od propisane, biće kažnjen, najavljuje policija.\nMeđutim, izdavanje priznanica još nije zaživelo na svim naplatnim rampama, već samo na pojedinim. Tako, vozači koji su jutros prošli naplatnu rampu Bubanj potok, prilikom plaćanja dobijali su uobičajene priznanice, bez naznaka o prosečnoj brzini.\nAMSS: Loši uslovi za vožnju, mogući zastoji i vanredni prekidi u saobraćaju\nOd danas poskupljuje putarina, a ovo su NOVE CENE


Narodno pozorište Užice - Kralj Lir\nVreme, „veliki proždrljivac“, neumoljivo mrvi sve što zatekne ispred sebe i njegovi su preobražaji uvek fokusirani na odnos snaga između sile i slabosti. Posmatrano iz te perspektive, „Kralj Lir“ jeste tragedija o prolaznosti, ne samo jednog čoveka već čitavog jednog sveta. Lir je, bar onako kako ga je Šekspir napisao, čovek koji se u svojim poznim godinama suočava sa ponorom.\nPejzaži oko njega nisu pitomiji, ljudi nisu prijateljskiji, dve od tri njegove kćeri nisu deca već demonske valkire... Međutim, sve to uopšte ne mora da bude tumačeno kao priča o pojedincu koji se nalazi na izmaku snaga. Dovoljno je da on bude čovek koji živi danas, u vremenu kada je evidentno, na našu žalost, da ne napredujemo na civilizacijskom nivou. Kada u najboljem slučaju – stagniramo. I ta stagnacija, ili činjenica da izbegavamo da se suočimo s njom, stvara prozračnu izmaglicu oko svih naših vidika. Na test se stavlja sama snaga zdravog razuma. Smelo, čak samoubilački. Dakle, ako Kralj Lir nije čovek koji broji poslednje minute, već neko ko drsko izaziva ljudsku prirodu odlukom da razdeli sve što ima (ne misleći na posledice), onda govorimo o prekom moćniku koji iz osionosti i puke sujete čak i ne sanja da će čovek u sukobu sa silama prirode uvek izaći kao gubitnik. Put do te spoznaje je dugačak. I Lir će ga preći noseći teret spoznaje koji je sam sebi nametnuo. Ne treba naravno zaboraviti da on nije jedini koji do istine dolazi „težim putem“. Sličnu sudbinu doživljavaju svi likovi koji se nadaju da je pravda „spora, ali dostižna“. Neki žele da po svaku cenu ostanu dosledni svojim principima, misleći da će na taj način povratiti ravnotežu, neki moraju da postanu „lude“ da bi shvatili koliko su budalasto traćili svoj život, neki moraju da oslepe da bi progledali... Nema poslednje milosti ali ima dostojne smrti. I što su oni fizički nemoćniji utoliko njihove duhovne moći rastu. U časovima poslednje rezignacije, ne očekuje se nikakav spas. „Što su muve za obesne dečake, to smo mi za bogove: ubijaju nas oni iz zabave“. Malo oporog humora. Čisto da sve ne bi izgledalo pesimističnije nego što inače jeste.\nPremijera broj: 536\nNaslov: Kralj Lir\nAutor: Vilijam Šekspir\nAdaptacija: Slobodan Obradović\nScenografija: Tamara Bušković\nMuzika: Draško Adžić\nKralj Lir: Slobodan Ljubičić\nVojvoda od Konvela: Goran Šmakić\nVojvoda od Konvela: Branislav Ljubičić\nGrof od Kenta: Aleksandar Vučković\nGrof od Glostera: Igor Borojević\nEdgar: Hadži Nemanja Jovanović\nEdmund: Vahidin Prelić\nOsvald, Gonerilin dvorouprav: Nikola Penezić\nKordelija / Budala: Andrijana Simović\nGonerila: Biljana Zdravković\nRegana: Tijana Karaičić\nVitez: Mileta Petrović\nTehnička realizacija: Marijana Zorzić Petrović\nSlikarski-vajarski-patinerski radovi: Radojko Veselinović\nMajstor zvuka: Nikola Pejović\nGarderoberka: Gordana Skakavac\nRekvizita: Milan Mijailović\nSaradnici na realizaciji kostima i scenografije: diplomirani vajar Filip Baralić, diplomirani keramičar Vesna Aćimović Panić, magistar zidnog slikarstva Jelena Guskić Petrović, muški krojač Ostoja Milošević, bravarski radovi Milija Milivojević\nDatum premijere: 24.01.2017.\nDavalac nagrade: Žiri 53. Festivala profesionalnih pozorišta Srbije "Joakim Vujić" Pirot 13-20.05.2017. godine\nNaziv nagrade: Nagrada za najbolju scenografiju\nDobitnik nagrade: Tamara Bušković\nPolitika 21.01.2017 - „Kralj Lir” na užičkoj sceni\nBlic 22.01.2017 - "Kralj Lir" premijerno u Užicu\nDanas 24.01.2017 - Tragedija o civilizacijskoj stagnaciji\nRTS 25.01.2017 - Premijera "Kralja Lira" u užičkom pozorištu\nViše iz ove kategorije « Nevidljivi ljudi\tMandragola »


Nekada cenjeni, a danas... Znate li čime se bavi terzija? A ekmedžija? | Stil\nNekada cenjeni, a danas... Znate li čime se bavi terzija? A ekmedžija? | Mondo Portal\nNekada cenjeni, a danas... Znate li čime se bavi terzija? A ekmedžija? 1 Podeli Podeli na facebook Podeli na twitter Podeli na viber Pošalji na mail\n25.04.2020. / 20:53\nNekada cenjeni, a danas... Znate li čime se bavi terzija? A ekmedžija?\nAutor Maja Gašić 25.04.2020. / 20:53\nNe tako davno, zanatima je pripadalo važno mesto u privredi Srbije, a zanatlije su bili izuzetno cenjeni u društvu.\nIzvor: Guliver/Getty images plus/iStock/GuidoVrola\nNakon mesec dana pauze, od utorka 21. aprila, zanatske radnje su ponovo otvorene. Na veliku radost mnogih koji brigu o svojim četvorotočkašima radije prepuštaju stručnjacima nego da sami "majstorišu", među prvima su svoja vrata otvorili vulkanizeri, a usledili su krojači, obućari...\nS velikim nestrpljenjem se čeka i ponedeljak, dan kada će da "prorade" brice i frizerski saloni, jer nešto više od meseca dana izolacije uzelo je "čupavi" danak nad svima nama.\nOd starih zanata, kojima je u privredi stare Srbije pripadalo važno mesto, malo ih je danas ostalo. Nekada su zantlije bili cenjeni u društvu, vrednovani zbog svojih veština u znanja, ali modernizacijom tehnologije i masovnom proizvodnjom nestala je potreba za većim delom njih...\nMajstori i za kišobrane\nMlađe generacije, na primer, ne znaju da su se kišobrani nekada popravljali. Nosili su se kod majstora da "srede" žice iskrivljene ili pokidane od vetra i kiše. Danas, kada se to desi, jednostavno se kupuju novi. Važan faktor igraju i cene koje su više nego pristupačne.\nNekada najpopularniji zanat u Srbiji, grnčarski, gotovo da je izumro, a umesto zanatlija, danas imamo dizajnere i kreatore...\nMožda niste znali, ali ne tako davno, zanatlije su, posle zemljoradnika, predstavljali najbrojniji deo društva.\nU 19. veku su se delili na seoske (kovački, abadžijski…) i varoške (mehandžijski, dunđerski…), a zanati su najčešće nosili turske nazive.\nOvo su neki od starih zanata za koje verovatno niste čuli, a koji su nekad bili na ceni u Srbiji…\nAbadžija – izrada odeće od grubog sukna koje se zvalo aba\nArakijadžija ili kapar – izrada svih vrsta kapa\nBalugdžija – ribar\nBičagdžija – nožar\nBojadžija – boji (farba) vunu, platno, tkaninu\nBoltadžija – trgovac luksuznom i industrijskom uvoznom robom\nDrndar – češljao je vunu i pamuk i pravio jorgane\nDunđer – zidar\nZildžija – izrada predmeta od mesinga (zvona, kantari)\nKazandžija i kalajdžija – prvi izrađuju predmete (najčešće kazane) od bakra, a drugi ih prevlače kalajem\nKujundžija – majstori koji su izrađivali nakit od zlata i srebra\nKovač – izrada raznih predmeta od gvožđa\nMumdžija – pravio je sveće i sapun od loja i svinjske masti\nMutavdžija – tkanje seoskih torbica od kozje dlake, u kojima se nosilo vino, so, sir, hleb\nNalbanta – poktivao je volove\nRabadžija – vozač volovske zaprege\nSajdžija – časovničar\nSakadžija – čovek koji raznosi vodu za piće u buretu, mešini (saka)\nSarač (sedlar) – proizvodnja konjske opreme, opreme za putnike\nTufegdžija – izrada pušaka\nĆurčija – izrada odevnih predmeta od kože (ćurak – kožni prsluk od jagnjeće kože sa ošišanim krznom na unutrašnjoj strani)\nSredinom 19. veka u srpske varoši počeli su da dolaze i zanatlije iz Austrije, a zanati kojima su se oni bavili nosili su nemačke nazive, pa su se tako pojavili pinteri (kačari), tišleri (stolari), šusteri (obućari), šloseri (bravari), šnajderi (krojači)…\n26.04.2020. / 12:13\nSada je glavno zanimanje starleta, bot...


Iza zatvorenih vrata čuje se muzika i pesma „Rhythm inside“, belgijskog pevača Loic Nottet sa Eurosonga iz 2015.godine, ali umesto jednog čuju…\nProfesor ulaže u „zelene kilovate“\nLESKOVAC - Prvu solarnu elektranu snage 210 kilovata na jugu Srbije sagradio je iz svojih izvora profesor dr Petar Mitković, dugogodišnji profesor na…\nProsečna plata u Srbiji premašila 50.000 dinara?\nNIŠ – Ukoliko je verovati zvaničnoj statistici život u Srbiji i nije tako loš pošto je prosečna plata u decembru premašila 50.000 dinara. (više…)


Ari je najbolje razume: Tini zbog predivne fotke trpi užasne optužbe! - Famoza.net\n23/12/2015 23/12/2015 Vladimir (Famoza.net)\t191058 Commentshttps%3A%2F%2Fwww.famoza.net%2Fari-je-najbolje-razume-tini-zbog-fotke-trpi-uzasne-optuzbe%2FAri+je+najbolje+razume%3A+Tini+zbog+predivne+fotke+trpi+u%C5%BEasne+optu%C5%BEbe%212015-12-23+14%3A00%3A17Vladimir+%28Famoza.net%29http%3A%2F%2Fwww.famoza.net%2F%3Fp%3D19105\nUmesto da cene to što Martina Stoessel tako lepo predstavlja svoju zemlju u svetu, argentinski tabloidi iskoristili su priliku da je baš kao i Ariana Grande bila na plastičnoj operaciji!\nTini je do sad uglavnom lažno optuživana da je bolesno mršava zbog čega je njena mama čak tužila jedan tabloid! Ipak, oni su nastavili sa užasnim pričama pa sad mediji poput “Infobae” tvrde da imaju dokaz kako je Martina uvećala grudi i da ova slika koju vidite iznad to i dokazuje! Priča je najsmešnija jer Tini čak i da je želela da radi operacije na svom telu to nije mogla da učini! Ona je sve vreme tokom ove godine pred očima javnosti s obzirom da je bila deo “Violetta Live” turneje kao i da sad snimi svoj film! Uostalom, zašto bi neko izgleda ovako divno radio sebi tako nešto?\nIako iz nekog razloga Arianatori i Tinisti baš i ne vole jedni druge, upravo Arianatori i njihova zvezda trebalo bi najbolje da razumeju kroz šta prolazi Martina. Ari je pre samo nedelju dana optužena da je otkazala ostatak svoje turneje da bi mogla da operiše lice što je naravno bila još jedna laž!\nMartina Stoessel otvorila dušu o raskidu:…\nPročitajte još Zahvalnost porodice Stoessel: Na molbu Famoze ispravljena Martinina poruka za hrvatske Tiniste!\n8 thoughts on “Ari je najbolje razume: Tini zbog predivne fotke trpi užasne optužbe!”\nO moj boze koja glupost,ti hejteri su sve bolesniji i bolesniji O_o i ovo za Arianu kao i za Martinu\nTabloidi previše lupetaju!\nMartina je predivna,ovi tabloidi mnogo lupetaju,ona nema potrebe za plasticnim operacijama.\nA i to sto su optuzili Ari je jos jedna glupost.I Ariana je vrlo lepa.\nAli,sta ce drugo da rade nego da izmisljaju.\n24/12/2015 at 23:33\nOna nema razloga da ide na operacija,a ona je jednostavno prirodna lepa i samo su ljubomorni sto oni nisu kao ona…. Kakve lazi…oni sad nemaju sta da pisu pa kao ajde ovu ili ovu sad trenutno mislim na Ari i Tini…\nZašto je optužuju?\nPreljepa je i bez operacija!!!\nJa volim i Martinu i Arianu, i tužno je gledati kako mediji optužuje takve dvije velike zvijezde. Još je žalosnije to da se Tinisiti i Arianatori međusobno svađaju, a ni ne vide koliko Ariana voli Martinu i koliko Martinu voli Arianu… Užas!\nOMG VREDJAJTE TINI VIDITE ARIANATORI DA SE ONE VOLE I MI SE MORAMO VOLITI KAO I NJIH DVE


Centar za društvena istraživanja - Konferencija o Migracijama\nCetar za društvena istraživanja, u saradnji sa Centrom kompetencije za humanitarno pregovaranje iz Ženeve u Švicarskoj i drugim partnerima, organizuje prvu po redu i prvu u Bosni i Hercegovini naučnu, međunarodnu Konferenciju o migracijama 5. aprila, 2022.\nPozivaju se svi akademski radnici, naročito mlađi i marginalizirani, da dostave radove na temu migracija i upravljanje migracijama do 6. marta, 2022. Konferencija će tematizirati neregularne i miješane migracije u Bosni i Hercegovini, Balkanu i šire, uključujući rad organizacija na frontu, te emigracije i unutradržavne migracije.\nDatum i vrijeme: 5. april, 2022. od 10h do 16h\nLokacija: Internacionalni Burč univerzitet (Sarajevo, BiH)\nKoorganizator: Centar kompetencija za humanitarno pregovaranje (Ženeva, CH)\nPartneri: Misija OSCE (Organizacija za sigurnost i saradnju u Evropi) u BiH, Misija IOM-a (Međunarodna organizacija za migracije) u BiH, Delegacija Evropske unije u BiH, Međunarodni komitet crvenog križa u BiH, Ambasada Švicarske Konfederacije u BiH, Vanjskopolitička inicijativa (Sarajevo, BiH)\nViše podataka se može naći u pozivu za radove.\nKonferencija o Migracijama Poziv za radove


Komisija za ocjenu zahtjeva Mittala oko dozvola | RTVZE\nFederalno ministarstvo okoliša i turizma objavilo je na svojoj internet stranici Zahtjev za izdavanje integralne okolišne dozvole za pogone i postrojenja kompanije ArcelorMittala u Zenici. To je logičan slijed stvari nakon što su i gradska vlast u Zenici i Eko forum tužbama intervenisali prema federalnom resornom ministarstvu da poništi okolinsku dozvolu za pogon Čeličane.\nPrije nekoliko dana imenovana je je i stručna komisija za ocjenu toga zahtjeva, a u njoj su predstavnici gradske vlasti, eko foruma i federalnog resornog ministartva. ArcelorMittal u zahtjevu navodi kako je on tipični integralni proizvođač gvožđa i čelika sa svim fazama proizvodnje, sa svih osam pogona, od Koksare, Aglomeracije, Visoke peći i Čeličane pa do Saobraćaja. Na ukupno 105 stranica opisali su lokaciju kompanije, prirodne karakteristike zeničke kotline, stanje u pogonima, emisije prašine u zrak, napravili su pregled do sada realizovanih mjera, opisali mjere monitoringa emisija u zrak i vodu, zatim buke i otpada, unutar i izvan Mittala itd., a dostavili su i kopiju zahtjeva za dobijanje drugih dopuštenja koja se vežu za izdavanje okolišnog dopuštenja.\nStručna komisija u narednih 30 dana trebala bi se očitovati o Mittalovom zahtjevu, ističe prof. dr. Jusuf Duraković, predstavnik zeničke Gradske uprave u toj komisiji, ističuči kako trakavica u vezi sa okolinskim dozvolama ArcelorMittalu traje od 2009. godine.\n-Sad se opet govori o integralnoj dozvoli na pet godina i ako neozbiljno pristupimo tome postavljam pitanje za narednih pet godina hoće li se moći realizovati ključni projekti iz okoliša. Mora se naći kompromis, jer niko nije ni protiv Mittala, ni protiv čistog zraka, ali činjenica je, da je Mittal došao u fazu kada vješto sporo ide u realizaciju ključnih projekata, ističe Duraković. (S.G.)\nUhapšen i treći osumnjičeni za ubistvo Senida Kulačića\nVIK otvorio korisnički portal\nRukometni Zmajevi sa Bjelorusijom u Areni\nRukometna reprezentacija Bosne i Hercegovine će kvalifikacioni meč za evropsko prvenstvo 2016. s reprezentacijom Bjelorusije…\nSnaga Centra-Unapređenje poljoprivrede\nOpredjeljenje Snage Centra pokazao je još jednom kandidat za gradonačelnika Eldin Vrače, koji je proteklih…


Preko granice sa praznim sjedištima - Glas Srpske\nMilijana Latinović 26.02.2021 06:39\nBANjALUKA - Pandemija virusa korona srezala je lani prihode domaćim preduzećima u putničkom prevozu, a autobusi uglavnom prazni voze preko granice, zbog čega prevoznici traže pomoć Vlade Republike Srpske i za prvi kvartal ove godine.\nIstakao je to za “Glas Srpske” predsjednik Skupštine udruženja saobraćaja i veza u Privrednoj komori RS Dejan Mijić, naglasivši da je većina preduzeća, uprkos svim problemima, zahvaljujući dosadašnjoj pomoći Vlade uspjela zadržati radnike.\n- Situacija je veoma teška i vjerujte da firme koje su radile samo međunarodne linije imaju svega do deset odsto prihoda u odnosu na prethodne godine. Rezultati u tim firmama su katastrofalni, a gubici nesagledivi i sigurno će trebati nekoliko godina da isplivaju iz problema - kazao je Mijić, koji je i direktor banjalučkog “Autoprevoza”.\nDodao je da će ovih dana Vladi Srpske uputiti inicijativu da se sektorima koji trpe direktne posljedice pandemije, a to su prevoz putnika, ugostiteljstvo, hotelijerstvo i turizam obezbijedi dodatni paket pomoći.\n- Što se tiče prevoza putnika, jedan od zahtjeva biće da se i za januar, februar i mart ove godine obezbijede porezi i doprinosi na isplaćene plate za radnike - rekao je Mijić.\nDodao je da će predstavnici navedenih sektora koji trpe ogromne posljedice zatražiti i treći paket pomoći od banaka.\n- Kako bismo isplivali iz problema, tražimo da nam se omogući novi moratorijum na kredite, kao i produženje krajnjeg roka otplate kredita na još pet godina. Banke su iskazale razumijevanje da pomognu, ali im Agencija za bankarstvo za svaki novi aranžman prema nama traži dodatna rezervisanja novca koja opterećuju poslovanje banaka. Bez toga, doći ćemo u situaciju da veliki broj preduzeća neće moći otplaćivati kredite, te da će stečaj biti neminovan - naglasio je Mijić.\nNa veoma tešku situaciju upozorio je i vlasnik i direktor bijeljinskog preduzeća “Semberija transport” Pantelija Mitrović, koji za “Glas Srpske” kaže da su preduzeća za prevoz putnika na ivici gašenja.\n- Pomoć Vlade Srpske spasila nas je da ne stavimo ključ u bravu, međutim, situacija je katastrofalna. I ovo što vozimo, autobusi su uglavnom prazni - rekao je Mitrović i dodao da autobusi ovog preduzeća voze na relacijama do Beograda, Novog Sada, te do Slovenije, Njemačke i Austrije.\nPonovio je da pokušavaju nekako da održe linije i dodao da bi im za potpuni oporavak trebalo najmanje dvije godine.\nDejan Mijić je upozorio da im, uz sve probleme koje imaju, poteškoće stvaraju i ilegalni kombi prevoznici.\n- Ti prevoznici bez ikakvih evidencija, plaćanja poreza i svega ostalog prevoze veliki broj putnika u zemlje zapadne Evrope, čime se ugrožavaju i entitetski budžeti, a posebno egzistencija preduzeća koja se bave međunarodnim prevozom - rekao je Mijić.


Skauti Crvene zvezde prepoznali su talenat dvanaestogodišnjeg Njegoša Lazarevića - Novosti Plus\nSkauti Crvene zvezde prepoznali su talenat dvanaestogodišnjeg Njegoša Lazarevića\n4 Jula, 2021 4 Jula, 2021 Dragana Morača\t0 Comments\nNjegošev otac Mladen ispričao je da su skauti saznali za dječakov talenat, javili se i tražili snimke sa treninga i utakmice da pogledaju i uvjere se u njegovu fudbalsku nadarenost.\nNakon toga lično su došli, gledali treninge i utakmice ti pozvali ih da dođu na beogradsku “Marakanu”.\nNakon provjera i treninga na “Marakani” mladom Lazareviću je ponuđeno da postane član Crvene zvezde, da dođe u Beograd i nastavi školovanje i trenira u ovom klubu.\nNjegoš kaže da mu se ostvaruje dječački san da postane član i zaigra u velikom klubu. Presrećan je, kaže, u sve će učiniti da opravda interesovanje i povjerenje.\nNjegošev dosadašnji trener u Guberu Slaviša Ćirković ponosan je na mladog igrača i ističe da je za njega i klub čast da je za njihovog talenta zainteresovan poznati klub, poput Crvene zvezde.\nĆirković je dodao da u klubu ima još nekoliko talentovanih dječaka kojima je fudbal način i stil života.\n← Građanima Srbije besplatan parking na teritoriji grada Banje Luke\nFenomen “UKRINSKI CVIJET” biće uvršten u turističku mapu →


Ne radi Vam laptop? Windows 11 ažuriranje prouzrokuje "plavi ekran smrti" i ruši aplikacije! - Noob.ba\npiše Noob.ba 17/05/2022, 17:04 2.6k Pregleda\nBSoD za Windows je “Stop Error”, a radi se o operaciji koja se aktivira kada operativni sistem prijavi sistemu da stopira sve akcije kako bi se zaustavila oštećenja u operativnom sistemu ili na podacima.\nSophos, kompanija koja osigurava antivirus softver, bio je jedna od prvih kompanija koje su prijavile aktuelni BSoD, koji korisnici dobijaju. Ukazuje se da je greška u vezi sa drajverima koji se često koriste od strane antivirus softvera ove kompanije (a vjerovatno i sa antivirus programima drugih kompanija). Srećom, Sophos je objavio i zaobilazno rješenje problema, a ažurirao je i sopstveni softver i drajvere.\nKorisnicima se preporučuje da pauziraju ažuriranja i da ih ne omogućavaju dok Microsoft zvanično ne objavi ispravku za svoj softver. Drugo rješenje je da se preimenuje drajver koji ima problem, ali je ovo potencijalno opasnije, prenosi Hothardware.\nazuriranjegreškaoperativni sistemProblemiwindows 11\nPrethodni članak Ubisoft Plus stiže na novu PlayStation Plus uslugu\nSljedeći članak EA samo ove godine planira četiri nove igre i još nenajavljeni remake


Rabljeni John Deere 68 priključci oglasi na prodaju - Hrvatska - Mascus Hrvatska\nVi ste ovdje: Mascus Hrvatska > Šumarska oprema > John Deere > John Deere 68\nRabljeni John Deere 68 priključci\nPregledajte trenutno dostupnu ponudu u kategoriji rabljenih priključci za prodaju na Mascus. Najnoviji oglasi se nalaze na vrhu strane. Mozete sortirati oglase po cenim godini proizvodnje, radnim satima ili zemlji. Takođe mozete videti ostale rabljene šumarske strojeve ili pregledati sve šumarske strojeve grupisane po modelu.\nJohn Deere 6.8 POWERTECH MOOTTORI PURKUOSA\nOvdje je kompletna lista lista polovnih John Deere 68 priključci za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Film Virtualna Stvarnost (2001)\n93 min 2001. ŽANR: drama - triler REŽIJA: Ratiborka Ćeramilac\nULOGE: Maja Mandžuka, Lazar Jokić, Nikola Đuričko, Sonja Savić, Dragan Nikolić\nPriča o ranoj ljubavi i surovosti jednog sveta koji sam sebe uništava. Glavni junaci,\njoš uvek deca, nemoćni da razumeju sistem lažnih vrednosti koji im se nudi u porodici i društvu..


Sjevernokorejskog dezertera upucali prilikom bjekstva u Kinu, ima korona virus - The Srpska News\nHomeVijestiSjevernokorejskog dezertera upucali prilikom bjekstva u Kinu, ima korona virus\nSjevernokorejski dezerter koji je upucan i ranjen nakon što je pokušao da pređe granicu sa Kinom testiran je pozitivan na korona virus, preneo je Dejli mejl.\nDezerter je 20. aprila pokušao da pređe reku Tumen koja razdvaja Sjevernu Koreju i Kinu kada su ga upucali stražari sa kineske strane. Nakon toga on je prebačen u bolnicu u kojoj je testiran na korona virus. Rezultati su prema tvrdnjama medija pokazali da je pozitivan, iako zvaničnici u Sjevernoj Koreji tvrde da u zemlji nije zabilježen nijedan slučaj zaraze. Dezerter se sada nalazi u karantinu.\n“Dejli NK”, nevladina organizacija koja pruža vijesti o Sjevernoj Koreji na osnovu mreže saradnika u zemlji, već je ranije prijavila nekoliko mogućih žarišta zaraze u zemlji. Organizacija navodi da je tokom januara i februara ove godine 180 vojnika umrlo od posljedica infekcije nalik korona virusu, kao i da je moguće da su još 23 osobe umrle od COVID-19 u ovoj zemlji.\nProšle nedjelje radio Slobodna Azija je prenio da se širom Sjeverne Koreje građani privatno obavještavaju o mjestima na kojima su zabilježeni slučajevi zaraze, kao i da se tom prilikom insistira na tome da u zemlji ima najmanje oboljelih na svijetu zbog “superiornog socijalističkog zdravstvenog sistema”.\nSjeverna Koreja zvanično insistira na tome da u zemlji nema zaraženih i umrlih od korona virusa, a posljednja takva izjava je od 1. aprila.


Živković potpisuje za Hajduk - Index.hr\nŽivković potpisuje za Hajduk\nNEKADAŠNJI kapetan hrvatske reprezentacije, trenutno u dubokoj zavjetrini u Stuttgartu, sutra bi, predzadnjeg dana prijelaznog roka, trebao potpisati za Splićane, saznajemo iz dobro obaviještenih izvora.\nDirektor Hajduka Fiorentini nam je prije pet dana, kada smo ga upitali o mogućem dolasku Živkovića, rekao da je to "čista glupost, koju netko bubne i ostane živ". Na kraju ispada da je u Hajduku kratak put od "nebuloze" do potpisa, barem kada je Živković u pitanju.\n"Nemamo ni približno toliko novca koliko je potrebno za Živkovićev dolazak", kukao je Fiorentini prije nekoliko dana na ovim stranicama, ali se situacija u međuvremenu, iz temelja promijenila.\nFiorentini je, kada smo ga prvi put nazvali i zamolili za komentar, rekao da nema vremena i da mu se javimo za pola sata, no tada mu je bio isključen mobitel.


VOĆKA PLAVE BOJE\nPlavi patlidžan (Solanum melongena) i njegovi efekti na zdravlje. Jaka nutritivna vrednost plavog patlidžana daje mu mnoge zdravstvene dobrobiti.\nPlavi patlidžan (Solanum menolgena L.) je tehnički gledano voće, iako ga mnogi smatraju za povrćem, jer se razvija iz cveta biljke i sadrži seme što je karakteristika voća, pripada porodici Solanaceae. Njegov blagotvoran efekat na zdravlje prepoznat je u Indiji gde se milenijumima koristi i odakle se proširio na celu Aziju, Evropu, a kasnije i na Američki kontinent.\nPlavi patlidžan ili samo patlidžan je gledano po nutritivnim karakteristikama jedinstvena biljka, kako zbog minerala i vitamina kojima obiluje tako i zbog velikog broja jedinjenja sa antiinflamatornim (protivupalnim), antioksidativnim i antikancerskim dejstvom.\nPostoji veliki broj varijeteta patlidžana koji se međusobno razlikuju po veličini i boji. Iako se plavi patlidžan najčešće sreće, on može biti i crvene, zelene i crne boje. Neke od karakteristika koje ga čine zdravom i hranljivom namirnicom biće navedeni u daljem tekstu.\nVeliki broj fitonutrijenata sa antioksidativnom aktivnošću\nOsim minerala i vitamina sa antioksidativnom aktivnošću, patlidžan sadrži fitonutrijente, jedinjenja sa velikim redukcionim potencijalom kojima sprečava oštećenja nastala dejstvom slobodnih radikala. Slobodni radikali predstavljaju veoma reaktivna jedinjenja koja dovode do nastanka oštećenja ćelije, narušavanje ćelijske strukture i funkcije što može rezultovati nastankom bolesti.\nOdređene studije su pokazale da antioksidansi mogu sprečiti ili odložiti nastanak mnogih hroničnih bolesti, kao što su bolesti srca, bubrega i jetre.\nOd jedinjenja sa antioksidativnom aktivnošću plavi patlidžan sadrži relativno visoku koncetraciju antocijana, osim sposobnosti da umanje toksično dejstvo slobodnih radikala, antocijani su zaslužni i za karakterističnu jarku boju ploda ove biljke. Od jedinjenja koja se posebno izdvajaju iz grupe antocijana je nasunin, koji osim antioksidativne aktivnosti može povećati protok krvi u mozgu.\nVeoma bogat hranljivim materijama\nPlavi patlidžan je veoma hranljiva biljka koja se preporučuje osobama čija se ishrana bazira na unosu biljaka, on sadrži veliki broj vitamina, minerala i vlakana koje omogućavaju normalno varenje hrane, a sa druge strane ne spada u kaloričnu hranu pa se može preporučiti i osobama koje se bore sa viškom telesne mase.\nJedan šolja plavog patlidžana (oko 80grama) sadrži sledeće nutrijente: 20 kcal, 5 grama ugljenih hidrata, 3 grama vlakana, 1 gram proteina, 10% dnevnih potreba za unos mangana, 5% za unos folata, 5% za unos kalijuma, 5% za unos za vitamin K i 4% za unos vitamina C. Osim navedenih nutrijenta, plavi patlidžan sadrži i vitamine B kompleksa, magnezijum i bakar.\nFantastičan recept kako se pravi pašteta od patlidžana Mutabal – sirijski namaz od patlidžana, možete pročitati ovde.\nUtiče na očuvanje zdravlje srca\nJedna naučna sutrija je pokazala da vitamin C, vitamin B6 i mnogi fitonutrijenti i vlakna poreklom iz patlidžana utiču na smanjenje mortaliteta od bolesti srca. Unos antocijana povezan je sa smanjenjem krvnog pritiska, dok je povišen krvni pritisak povezan sa oštećenjem krvnih sudova i nastankom ireverzibilnih oštećenja i promena.\nTakođe u jednoj studiji sprovedenoj nad zečevima sa visokim nivoom holesterola, unos soka od plavog patlidžana doveo je smanjenja nivoa LDL-a (lipoproteini niske gustine) i triglicerida čije su povišene vrednosti povezane sa arterosklerozom i opstrukcijom koronarnih arterija.\nDodatak plavog patlidžana u redovnu ishranu može normalizovati nivo šećera u krvi, iz tog razloga se preporučuje osobama koje imaju problema sa povišenim nivoom glukoze u krvi i osobama sa insulinskom rezistencijom.\nOvaj efekat na regulaciju nivoa šećera u krvi pripisuje se biljnim vlaknima koja smanjuju apsorpciju i varenje šećera u digestivnom traktu. Sporija apsorpcija šećera omogućava stabilizaciju nivoa šećera i sprečava nastanak naglog povećanja ili smanjenja njegove koncetracije u krvi.\nOdređene studije su pokazale da osim biljnih vlakana, i jedinjenja označena kao polifenoli omogućavaju kontrolu glukoze u krvi. Naime, za polifenole se pokazalo da povećavaju sekreciju insulina, a sa druge strane da smanjuju apsorpciju šećera što rezultuje smanjenjem nivoa šećera u krvi.\nMože vam pomoći u nameri da izgubite višak kilograma\nPatlidžan predstavlja odličan dodatak u dijetu koja je namenjena gubitku viška kilograma jer sadrži dosta vlakana i nisku energetsku vrednost. Vlakna omogućavaju stvaranje osećaja sitosti i mogu sprečiti gladovanje, osim toga smanjuju apsorpciju ugljenih hidrata čiji je povišen unos zbog visoke energetske vrednosti povezan sa viškom kilograma.\n2019-03-19T04:55:57+01:0019 марта, 2019|Zdravlje|